Ramin Musayev Foto: Toyota Qafqaz\nToyota daha çox dünyanın ən nəhəng avtomobil istehsalçısı kimi tanınır. Yapon markası keçən il 10,59 milyon avtomobil sataraq ilk üçlüyə daxil olub. Sirr deyil ki, Toyota Corolla və RAV4 Azərbaycanda ən populyar avtomobillərdəndir. Eyni zamanda, Toyota hibrid və elektromobillərin inkşafı sahəsində liderliyini davam etdirir.\nYeni Toyota Corolla və RAV4 modelləri ilə tanışlıq üçün, Azərbaycandan olan avtomobil jurnalistərini Rustavi yarış trekində təşkil olunmuş təqdimata dəvət edilmişdilər.\nTestlərdən öncə çıxış edən “Toyota Qafqaz” şirkətinin prezidenti Mitsuru Konishi çıxışında belə söylədi: “Biz tamamilə yeni RAV4 və Corolla modellərini Azərbaycan bazarına təqdim etməkdən qürur duyuruq.\nBiz əminik ki, bu əfsanəvi modellərin yeni versiyaları dizaynına, təkmilləşdirilmiş komfortuna və təhkükəsizlik göstəricilərinə görə Azərbaycan sürücülərinin ürəklərində dərhal yer qazanacaqdır.\nBaşqa bir şad xəbər odur ki, yeni nəsil RAV4 hibrid mühərrikə malikdir və mən inanıram ki, bu yenilik bizim müştərilərimiz tərəfindən çox gözəl qarşılanacaq və yüksək qiymətləndiriləcək!”\nRustavi treki ilə, mən hələ 2012-ci ildə tanış olmuşdum. FIA standartlarına uyğun olaraq qurulmuş trek bu qəbildən olan mərasimlər üçün gözəl seçimdir. Avtomobili yolsuzluqda sınaqlardan keçirmək üçün, təşkilatçılar xüsusi marşrut da hazırlamışdılar. Bu marşrutda Toyota RAV4 modelini sınaqdan keçirmək nəzərdə tutulmuşdu.\nMən diqqəti standart Toyota RAV4 modelinə deyil, məhz onun hibrid versiyasına yönəltmək istəyirəm. O, dünyada ən çox satılan avtomobillərindən biridir və bu günə qədər 9 milyonluq tirajla satılıb. Yeni, beşinci nəsil RAV4 bu ənənəni davam etdirmək niyyətindədir. Bu barədə Tbilisidə ərsəyə gələn tanışlıq zamanı şirkətin nümayəndələri söylədilər.\n2016-cı ildə Toyota RAV4 modelinin dördüncü nəslinin testini etmişdim və krossover mənə yaxşı təəssüratlar bağışlamışdı. Yeni model sələfindən, ilk öncə, xarici görünüşü ilə fərqlənir. Beşinci nəsil daha cazibədar, idman xarakterli və aqressiv xarici görünüşə malikdir.\nYeni RAV4 sələfindən daha enli və qıvraq görünür. Əgər öncəki modellərdə qadın zərifliyi olsa da, bu model daha çox kişi xarakterini əks etdirir (gender bərabərliyi mübarizləri məni bağışlasın). Sərt çizgilər, nazik ön fənərlər, arxa dirəklərin formaları buna dəlalət edir. Hibrid modelinin qara rəngli tərtibatı ona daha idmançı xarakteri bəxş edir. Sürücünün görünüş sahəsinin genişlənməsi məqsədi ilə alın şüşəsinin dayaqları daha nazik edilib, pəncərə xətti aşağı endirilib, kapotun qabaq ucu isə, 15 millimetr aşağı salınıbdır.\nToyota TNGA modul platforması\nToyota RAV4 modelinin qabarit uzunluğu 4600 millimetr, eni – 1855 millimetr, hündürlüyü isə, 1683 millimetr təşkil edir. Modelin təkər bazasının uzunluğu 2690 millimetrdir. Beləliklə, yeni model sələfindən 5 millimetr qısa, 10 millimter enli və o qədər də alçaq olub. Təkər bazası 30 millimetr genişlənib. Krossoverin kuzovunun burulmaya qarşı sərtliyi 57% artıb.\nYeni Toyota RAV4 modelinin əsasını TNGA modul platforması təşkil edir. Yeni platforma krossoverin klirensini 15 millimetr yüksəltməyə və oturacaqların bərkidilmə nöqtəsini eyni ölçüdə aşağı salmağa imkan verib. İndi sərnişinlər döşəməyə yaxın otursalar da, oturma hündürlüyünün səviyyəsi yol səthinə nisbətən dəyişilməz qalıb.\nCihazlar paneli dairəvi spidometr çəkilmişdispleydən ibarətdir. Salonda mərkəzi yeri 8” Toyota Touch 2 displeyi tutur. Sükan oxunun tənzimlənməsi diapazonu da 50% artırılıbdır. Opsiyalar arasında panoram tavan, JBL səs sistemi, həmçinin arxadakı kameranın görüntülərini əks etdirən displeyə çevrilən salon güzgüsü vardır.\nSalonun arxa hissəsindəki genişlik 40 millimetr artıb. İndi burada ayaqlar zonasında daha iri məkan vardır. Mərkəzi tonnelin arxa küncündə isə, havalandırma deflektorları quraşdırılıbdır. Baqaj bölümünün həcmi 580 litrdir. Bu əvvəlki modeldə olduğundan 79 litr çoxdur.\nŞassidə baş verən əsas dəyişiklik reykada quraşdırılan elektrik gücləndiricisi ilə təchiz edilən yeni sükan mexanizmindən ibarətdir. Asqıların konstruksiyası isə, prinsipcə dəyişdirilməyib: öndə McPherson dayağı, arxada –iki qatasqı.\nBu il Avropada RAV4 alan şəxslərin 80% hibrid versiyasına üstünlük veriblər və bu səbəbdən də istehsalçı avropa bazarında əsas üstünlüyü hibrid modifikasiyasına vermək qərarına gəlib. Hibrid güc qurğusunun tərkibinə yeni Dynamic Force ailəsindən olan 2,5-litrlik dörd silindrli atmosfer mühərriki, arxa təkərləri hərəkətə gətirən ayrı elektromotor, elektromexaniki variator və nikel-metal-hidrid akkumulyatorları daxildir.\nÖn ötürücülü RAV4, hərəkətdə 218 DİN at gücü, tam ötürücülü hərəkətdə isə 222 DİN at gücü təmin edən 2,5 litrlik benzin Hybrid mühərriklə təhciz edirlir. Ən əsası arxa təkərlərdəki maksimal dartqı qüvvəsi isə, 953 Nm-dən 1300 Nm-ə qədər yüksəlib. Bütün bunlar hibrid krossoverin yolsuzluqda özünü əmin hiss edəcəyindən xəbər verir. Üstəlik, elektronikanın ön differensialın qapanmasını imitasiya edən Trail Mode «yolsuzluq» rejimi də təklif edilir. Hibrid krossover 100 km/saat həddinə 8,1 saniyəyə sürətlənir. RAV4 Hybrid modelinin yanacaq sərfiyyatı da heyranedicidir – 100 kilometrə 4,6 litr!\nBundan başqa, 173 at qüvvəli 2,0-litrlik atmosfer mühərrikiilə təchiz edilən RAV4 də təklif edilir. Bu modifikasiya variatorla təchiz edilir. Variatorla təchiz edilmiş variantı Dynamic Torque Vectorinq AWD tam çəkiş sistemi ilə də sifariş etmək mümkündür. Sistem, nəinki fırlanma anının 50 faizini arxa oxa ötürə bilir, o həmçinin, onu sağ və sol təkərlər arasında da bölüşdürür ki, bu da idarəetmənin yaxşılaşdırılmasına xidmət edir. Yeri gəlmişkən, Toyota RAV4, həmçinin yapon istehsalçısının “fırlanma anını dinamik şəkildə bölüşdürülməsi” sisteminə malik olan ilk avtomobilidir.\nİlk dəfə RAV4 modelinin (ikinci nəsil) testini 2003-cü ildə etmişdim. Üç il öncə isə, Toyota RAV4 krossoverinin dördüncü nəsilinin bir həftəlik testləri baş tutmuşdu. O zaman, hər iki krossover mənə hündür klirensli minik avtomobili hissiyatını vermişdi. Sərt asqılar və həssas sükan idarə etməkdən həzz almaq imkanı verirdi. Bu ənənə yeni modeldə də davam etdirilib. İdarəetmə elektronikasının üç rejimdən (Eco, Normal və Sport) birini seçərək, avtomobilin xarakterini dəyişmək mümkündür.\nTrekdə krossoveri Sport rejiminə keçirərək, sürətlə şütüyürük. Elektromotor əlavə güc verərək daha yeyin sürətlənməyə imkan yaradır. Yerindən 100 km/saata sürətlənmə 8,1 saniyəyə baş verir. Ağırlıq mərkəzının aşağı endirilməsi döngələri daha sürətlə keçmə imkanı verir. İdarəetmədən əsl həzzi məhz sürətli döngələri qət etməkdən alırsan. RAV4 Hibrid modelinin yanacaq sərfiyyatı 100km 4.6l səviyyəsindədir.\nKrossover elektromotorla hərəkət edərkən tam səssiz olur, hərgah ki, benzin mühərriklə işləyərkən də səs-küy səviyyəsi o qədər yüksək deyil. Həm də hibrid qurğu yanacağa qənaət etməyə imkan verir. Yanacağın qiyməti artdıqca hibrid qurğulara ehtiyac artmalıdır.\nRustavi International Motorpark, Gürcustan\nYolsuzluq şəraitində Toyota RAV4 özünü layqili göstərdi, amma nəzərə almaq lazımdır ki, bu model ağır yolsuzluq şəraiti üçün nəzərdə tutulmayıb. Əgər daha sərt yolsuzluğu qət etmək niyyətiniz varsa, o zaman Toyotaofrouderlərinə diqqət yetirməniz gərəkdir.\nToyota RAV4 universal avtomobildir. Krossover olaraq yüksək klirensə malikdir, hündürlükdə oturaraq daha uzağı görürsən. Arxa oturacaqlarda sərnişinlər üçün yetərli qədər rahat yer var. Hibrid modelin baqaj bölümünün həcmi 580 litr təşkil edir. İdarəetmə rahatdır, interyer keyfiyyətli materiallardan hazırlanıb. Virtual cihazlar paneli və mərkəzi konsolda yerləşən displeydə rahatlıqla bütün məlumatları görmək olur.\nTəqdim edilən digər avtomobil isə, öz sinifninn bestselleri olan Corolla sedanıdır. Yeni, 12-ci nəsil Toyota Corolla tamamilə yeni dizayna malik olub və sələfindən daha yaraşıqlıdır. Yeni nəsil Corolla xarici görünüşü daha müasir olub. Bəzən ona kiçik Camry da deyirlər. Oxvari cizgiləri onun görkəminə sürət effekti verir.\nƏvvəlki nəsil ilə müqayisədə yeni Corolla daha geniş olub. Kuzov çıxışlarının ölçüləri də dəyişib.Avtomobilinön çıxışı qısalsa da, arxa çıxış bir qədər artıb. Sedanın hündürlüyü cüzi azalıb. Corolla modelinin tarixində ilk dəfə olaraq, 18-düymlük təkər diskləri təklif edilir. Sedan standart olaraq, 16-düymlük adi təkər diskləri ilə təchiz edilir.\nYeni Corolla sedanın interyeri “ehtiraslı minimalizm” üslubunda hazırlanmış dizayna malikdir. Ön panel daha gözəyatımlı olub. Ön panelin mərkəzində multimedia sisteminin 8-düymlük sensorlu displeyi yerləşdirilir, Bluetooth, USB-portları və səsin tanınması funksiyasına malikdir. Corolla modelinin təchizatına şüşələrin tərləməsinin qarşısını alan effektiv və yığcam klimat-kontrol da daxil edilibdir.\nCihazlar panelində 4,2 və ya 7,0-düymlük displey yerləşdirilə bilər. Toyota Corolla standart olaraq parça salonla təklif edilir. Əlbəttə ki, arzu edənlər dəri materialını da seçə bilərlər.Corolla modelinin baqaj bölümü sinifində ən böyüklərdən biridir. Arxa oturacaqlarda ayaq üçün yer bir qədər artıb.\nSükan arxasında, sürücü oturacağında özünü idman avtomobilində, daha aşağı səviyyədə oturmuş kimi hiss edirsən. İdarəetmə rahatdır. Sükan dəqiq idarə olunur. Orta paneldəki displey göz önündə, klimat kontrolun idarəetmə bloku əlin altındadır.\nToyota Corolla sedanı da RAV4 krossoveri kimi, TNGA modul platformasında inşa edilib. Yeni sedan Dynamic Force ailəsindən olan 1,6-litrlik mühərrikə (122 at qüvvəsi) və Direct Shift CVT variatoruna sahibdir. Bu tandem şəhərdə rahat sürmək üçün yetərli olsa da, ondan yüksək dinamika gözləmək yanlış olardı. Dinamika üçün hibrid versiyaya diqqət yetirmək lazımdır. Testlərdə hibrid aqreqatlı Corolla təqdim olunsa da, Azərbaycan bazarında bu modifikasiya hələlik təklif edilməyəcəkdir.\nİdarəetməyə gəldikdə isə, yeni platforma sayəsində Toyota Corolla sürücüsünə yaxşı idarəetmə hissi bəxş edir. Avtomobil döngələri rahat keçir, sürətlənmə isə qənaətbəxşdir. Gündəlik istismarda yetərli qədər sərfəli avtomobildir. Həm xarici görünüşü, həm interyeri daha gözəgəlimli olub. Bir də ki, əvvəlki modellərin yüksək keyfiyyət və aşağı istismar xərcələrini nəzərə alsaq yeni Corolla modelinin satış liderinə çevriləcəyinə şübhə etmirəm.\nTəşkilatçılar media nümayəndələrinə yeni Toyota Corolla sedanın Safety Sense 2.0 təhlükəsizlik kompleksini təqdim edərək, onu sınaqdan çıxarmaq şansı da verdilər. Bu kompleksin tərkibinə öndən toqquşmaları xəbərdar edən sistem, adaptive kruiz-kontrol, zolaqda saxlama funksiyası, avtomatik uzaq işıqlar və yol nişanlarını oxunması sistemi daxildir. Zolağı dəyişmək üçün dönmə işıqlarının yandırılması şərtdir - əks halda sistem avtomobili geriyə zolağa qaytaracaqdır. Şəhərimizdəki sürücülərin dönmə işıqlarından istifadə etmədən manevr etdiyini nəzərə alsaq, bu funksiyanın olması sevindirici haldır.\nTəəssüf ki, Azərbaycandakı yol nişanlarının və zolaqlarının Avropa standartlarına uyğun gəlmədiyindən bu opsiya hələ təklif olunmayacaq. Bu kompleksin tətbiqi yollarımızda təhlükəsizliyi dəfələrlə yüksəltməyə imkan verə bilərdi. Yaxşı xəbər isə, artıq bu problemləri həll edəcək dövlət proqramı təsdiq olunmaq üzrədir. Bu haqda Azərbaycan Avtomobil Federasiyasının prezidenti Anar Ələkbərov jurnalımıza verdiyi müsahibəsində söyləmişdir.\nTOYOTA YENİ TEXNOLOGİYALARI\nHibrid nə verir?\nBütün Toyota Hibridlər özü enerji yığdığı üçün, regenerativ əyləc texnologiyası ilə təchiz olunublar. Bu o deməkdir ki, siz əyləcə basdığınız və ya hərəkəti yavaşlatdığınız zaman yaranan elektrik enerjisi akkumulyatora yığılır. Bu isə sonradan sizə sırf elektrik enerjisi ilə hərəkət etməyə və səyahətinizi yanacağa daha çox qənaətlə davam etdirməyə imkan yaradır. Nəticə? Sıfır yanacaq sərfiyyatı, sıfır azot oksidi və asılı hissəciklərin emissiyası və şəhərdaxili hərəkətinizin 50%-ə qədərinin səssiz olması.\nToyota Hibridin akkumulyator texnologiyası avtomobilin uzunmüddətli istismarına uyğun olaraq hazırlanmışdır. Daha az aşınan əyləc bəndləri kimi hissələr, eləcə də ənənəvi servis planları ilə texniki xidmət xərcləri daha azdır. Əslində, mufta, generator və starter mühərriki kimi bəzi mexaniki elementlər tam çıxarılaraq gələcəkdə nəzərdə tutulmayan xərclərin azalmasına gətirib çıxarır.Daha az aşınan əyləc yastıqları kimi hissələr, eləcə də ənənəvi servis planları ilə texniki xidmət xərcləri 5% daha azdır.\nCiddi xəsarətlərlə nəticələnən toqquşmalar çox zaman sürücülərin vəziyyəti gec anlaması və onların müvafiq qaydada davranmamaları səbəbilə baş verir. Toyota hərəkət zamanı sürücülərin təhlükələr barədə xəbərdarlıq edilməsi və onların qəzalardan yayınmaları üçün bir addım öndə olmaları məqsədilə Toyota Təhlükəsizlik Sistemi adlanan aktiv təhlükəsizlik texnologiyasını işləyib hazırlamışdır. İndiyədək dünya üzrə 10 milyon istifadəçi Toyota Təhlükəsizlik Sistemi ilə təchiz edilmiş Toyota avtomobillərini seçmişdir və bu rəqəm dinamik şəkildə artmaqda davam edir.\nToqquşmanın qarşısın alan funksiya (PCS)\nHeç kəs toqquşmaq istəməz. Lakin bu baş verdiyi an biz zərər və xəsarəti azaltmaq istəyirik. Bu, öndən toqquşma ehtimalı yüksək olduqda sizi xəbərdar etmək üçün radar texnologiyasından istifadə edən, habelə qəzanın qaçılmaz olduğunu müəyyən etdikdə əyləcləri işə salan və təhlükəsizlik kəmərini avtomatik qaydada sıxan toqquşmanın qarşısını alan funksiyasını işləyib hazırlama səbəblərimizdən biridir.\nHərəkət zolağını dəyişmə ilə bağlı xəbərdarlıq funksiyasın (LDA)\nHərəkət zolağını dəyişmə ilə bağlı xəbərdarlıq funksiyası ilə Toyota hərəkət zamanı zolaqdan çıxdığınız təqdirdə sizi məlumatlandırır. Görünən zolaq nişanları olan yolda 50 km/s sürətlə hərəkət edərkən, sistem görünən zolaq nişanlarını tanımaq məqsədilə xüsusi kameradan istifadə edir və zolaqdan çıxıb-çıxmadığınızı müəyyən edir. Zolaqdan çıxdığınız zaman, avtomobil audiosiqnal verir və alətlər panelinin üzərində indikator işığı yanır.\nUzaq və yaxın işığın avtomatik dəyişmə funksiyası (AHB)\nUzaq və yaxın işığın avtomatik dəyişmə funksiyası (AHB) gecə vaxtı aydın görməyinizə kömək məqsədilə dizayn edilmiş (digər sürücülərin diqqətini yayındırmadan) təhlükəsizlik funksiyasıdır. 40 km/s (modeldən asılı olaraq dəyişə bilər) sürətdə aktivləşdirilməsi üçün dizayn edilmiş AHB qarşıdan gələn avtomobillərin ön faralarını, eləcə də öndə olan avtomobillərin arxa faralarınımüəyyən etmək üçün avtomobilin daxilindəki kameraya əsasən işləyir və daha sonra müvafiq olaraq uzaq və yaxın işıqları işə salır. Uzaq görmə işıqlarını daha tez-tez istifadə etməklə sistem piyadaların və maneələrin daha tez müəyyən edilməsinə imkan verə bilər.\nDinamik kruiz kontrol\nBu sistem millimetr dalğalı radar sensorundan və birgözlü kameradan istifadə etməklə avtomobillər arasında əvvəlcədən təyin edilmiş məsafənin saxlanması məqsədilə öndə gedən avtomobili və onun sürətini müəyyən edir (təyin edilmiş aralıqda).Sürücü müvafiq məsafəni idarəetmə çarxından idarə edə bilər.\nDigər #Toyota Xəbərləri\nToyota CH-R krossoveri yeni köməkçilərə sahib olub\nToyota GR Supra modeli “sığır testindən” uğurla çıxıb


Valideynlər məktəb direktorunu qovdu, nazirlik işə qarışdı – ASTV\nNazirlikdən Report-un sorğusuna cavab olaraq bildirilib ki, ümumi təhsil müəssisələrinə direktor təyinatı Təhsil Nazirliyinin səlahiyyətindədir:\n“Direktor mərkəzləşdirilmiş müsabiqə əsasında Təhsil nazirinin müvafiq əmrinə uyğun olaraq təyin olunur və yerli təhsili idarəetmə qurumunun rəhbəri tərəfindən kollektivə təqdim olunur.\nSözügedən məktəbdə direktor vəzifəsi 2018-ci il yanvar ayından Çinarə Atayevaya həvalə olunub”.\nQeyd edək ki, Ceyranbatan qəsəbəsinin 1 nömrəli tam orta məktəbində yeni direktorun qovulması ilə bağlı məlumatlar yayılıb. Bildirilib ki, məktəbin hazırkı direktoru Çinarə Atayevanın başqa yerə təyinatını istəməyən pedeqoji heyət və valideynlər yeni direktoru qəbul etməyiblər.\nMüəllimlər yeni direktoru məktəbə buraxmayacaqlarını bildiriblər. Bununla bağlı məktəbdə nəzarətin gücləndirildiyi bildirilir.\n“Azərbaycanda vergi güzəştləri həmişəlik deyil, müəyyən müddətə tətbiq olunur. Bu güzəştlərin yerini doldurmaq üçün potensial kifayət qədər böyükdür”. Bunu Report-a açıqlamasında İqtisadiyyat nazirinin müavini Sahib Ələkbərov deyib. Onun sözlərinə görə, bu güzəştlərin hesabına dövlət büdcəsinin itkilər olduqca çox olsa da, dolayısı ilə həmin itkilər kompensasiya olunur. “Məsələn, kənd təsərrüfatı sahəsini götürsək, […]\nAnar Nəcəfli Təhsil nazirinin müşaviri təyin olundu – FOTO


8 Noyabr 2019 23:40\nBMT Baş Assambleyasının Üçüncü Komitəsi Rusiyanın təqdim etdiyi “Rasizmin müasir formalarının, irqi ayrı-seçkiliyin, ksenofobiyanın və bunlarla bağlı dözümsüzlüyün eskalasiyasına şərait yaradan nasizmin qəhrəmanlaşdırılması, neonasizm və digər praktika formalarına qarşı mübarizə” haqqında qətnaməni qəbul edib. Məlumatı TASS verib.\nSənəd 66 maddədən ibarətdir. Sənədin mətnində bütün dövlətlərə israrla çağırış edilir ki, irqi ayrı-seçkiliyin bütün formaları hər cür vasitə ilə, lazım gələrsə, qanunvericilik yolu ilə ləğv edilsin.\nSənəddə, eyni zamanda, nasizm hərəkatının istənilən formasının, neonasizmin və “Waffen-SS” təşkilatının sabiq üzvlərinin qəhrəmanlaşdırılması ilə bağlı dərin narahatlıq ifadə olunur. Söhbət “nasist keçmişin, nasist hərəkatın və neonasizmin tərənnüm olunması, eləcə də müvafiq təşkilat üzvlərinin və antihitler koalisiyası əleyhinə mübarizə aparmış, nasist hərəkatı ilə əməkdaşlıq etmiş, hərbi və insanlıq əleyhinə cinayətlər törətmiş şəxslərin milli azadlıq hərəkatının üzvləri elan edilməsi və buna cəhd göstərilməsi, o cümlədən onları qəhrəmanlaşdırmaq məqsədilə küçə adlarının dəyişdirilməsi, abidələrin ucaldılması, xatirə lövhələrinin vurulması və kütləvi nümayişlər keçirilməsindən gedir”.\nMüəlliflər İkinci dünya müharibəsi illərində nasizmə qarşı mübarizə aparmış şəxslərin şərəfinə ucaldılmış abidələrin dağıdılması ilə bağlı faktlardan da narahatlıqlarını bildirib. Qətnamədə bu cür hallara, nifrət ideologiyasının daşıyıcısı olan qruplara, II dünya müharibəsinin nəticələrinin dəyişdirilməsi cəhdlərinə qarşı bütün vasitələrlə, eləcə də internetdən istifadə etməklə mübarizə aparmaq öz əksini tapıb.


Xəbərlər: Azərbaycanı gözləyən təhlükə — Su müharibəsindən qaçmaq olacaqmı? – - GULUSTAN.INFO\nÇərşənbə, 20 Yanvar, 2021, 18:05\nAzərbaycanı gözləyən təhlükə — Su müharibəsindən qaçmaq olacaqmı?\n«Bir neçə gündür ki, Kür çayının azalması ilə bağlı fotolar sosial mediada paylaşılır. Çay qurumaq təhlükəsi ilə yanaşı Xəzərin şor suyunun artıq ona ciddi təsir etməsini görə bilərik. Kür çayı Azərbaycanın əsas su mənbəyi və arteriyasıdır. Çay Türkiyənin, Gürcüstanın və Azərbaycanın ərazisindən axır. Çayın ümumi su toplayıcı sahəsi 188000 km2-dir. 2010-cu ildə Türkiyə öz ərazisində Kürün istiqamətini dəyişsə də bu elə bir ciddi təsir etmədi suyun azalmasına. Ancaq indi Türkiyə öz ərazilərini rahat sulasın deyə Azərbaycanın əsas suvarma və həyat mənbəyi olan Kür çayını qurudur. Daha doğrusu bu yaxınlarda açılış mərasimi olan «Kars barajı» Kürün Azərbaycana gəlib çatmasına maneə yaradır. Ən pisi də budur ki, bizim başqa yolumuz yoxdur, çünki Kür çayının aşağı axarında yerləşirik və ən axırıncı suyu alan da bizik. Kür çayında suyun səviyyəsinin həddən artıq aşağı düşməsi su quyularına da təsirsiz ötüşməyib. Hətta həyətlərdə qazılmış su quyuları da qurumağa başlayıb».\nBu fikri Gulustan.info-da siyasi elmlər üzrə fəlsəfə doktoru, dosent Zaur Əliyev səsləndirib.\nZaur Əliyev bildirib ki, Türkiyə unudur Sovet İttifaqı ilə arasında 8 yanvar 1927-ci ildə imzalanmış sazişə görə, Kür çayı beynəlxalq çay sayılır və o vaxt SSRİ-nin tərkibində olan, indi isə müstəqil Gürcüstan və Azərbaycanın da sərvətidir:\n«Təcrübə göstərir ki, su milli maraqların reallaşdırılması üçün güclü vasitə kimi də çıxış edə bilir. Su qaynaqlarından və təbii və coğrafi vəziyyətindən praqmatik və rasional istifadənin çox tipik bir nümunəsi Türkiyədir. Çox heyf ki, Türkiyə belə siyasətini Azərbaycan üzərində də sınayır.\nBu gün də Kürün Türkiyə hissəsində tikilən bu baraj Azərbaycanla yanaşı Gürcüstanda da su böhranı yarada biləcək. Çayda suyun səviyyəsinin bu qədər aşağı düşməsi həmçinin flora ilə bərabər faunaya da ciddi təsir göstərir. Ən vacib məqamlardan biri isə Kürün delta hissəsində balıqların kürü tökmək üçün dənizdən çaya girə bilməməsidir. Ən təhlükəlisi isə budur ki, Azərbaycanda builki quraqlığın nəticələri öz təsirini növbəti illərdə də göstərəcək. Quraqlıq nəticəsində bu il qurumuş çoxillik bitkilər ən azı 5 ildən sonra normal məhsul verə biləcək. Əgər vəziyyət belə davam etsə, Ağsu, Göyçay, Şamaxı, Səlyan, Neftçala, Sabirabad, Ağdaş, İsmayıllı və digər rayonların aran hissələrindəki fərdi təsərrüfatlar — minlərlə hektar sahəni əhatə edən meyvə bağları quraqlıqdan ciddi şəkildə ziyan çəkəcək. Ağaclar quruduqda isə həmin ağaclardan ən azı 5 il məhsul götürmək problem yaradacaq. Elə rayonlar var ki, orada üzüm, nar və digər meyvə ağacları qurumaq təhlükəsi yaşayır.\nKürdə su axını azalsa, Mingəçevir su anbarının bütövlükdə su ilə doldurulması prosesi zəifləyəcək. Su anbarı da dolmayacağı təqdirdə ordan əldə edilən enerji azalacaq. Habelə, Qarabağ, Yuxarı Şirvan kanalına da suyun çıxması çətinləşəcək. İstər-istəməz bu, aşağı axında da özünü göstərəcək. Beləliklə rayonlarda su böhranı sosial narazıqlılar yaradacaq. İnsanları və təbiəti, heyvanları susuz qoymaq ən böyük sosial partlayış yarada biləcək».\nAlim qeyd edib ki, dövlət mütləq bu problemin həllini tapmalıdır:\n«Rəsmilər başa düşməlidilər ki, su problemi çağdaş dünyada o qədər ciddidir, su qıtlığının gələcək müharibələrə yol aça biləcəyi gözlənilir. Ekspertlərin fikrincə, yanacaq-enerji mübahisələri və münaqişələri başlamazdan əvvəl SU MÜHARİBƏLƏRİ baş verə bilər. Dünyada artıq su ehtiyatlarının yaratdığı dövlətlərarası gərginlik nöqtələri mövcuddur. Bunlardan biri də təssüf ki, Azərbaycan ola bilər. Çünki içməli su ilə ölkəni təmin edən Kürün quruması regionda ermənilərlə münasibətdə daha qlobal bir müharibə yarada bilər».


Atatürkün özü qədər sevilən imzasının tarixçəsi... - FOTOLAR - Azinforum.az İnformasiya Portalı\nAna səhifə / İqtisadiyyat / Atatürkün özü qədər sevilən imzasının tarixçəsi… – FOTOLAR\nAtatürkün özü qədər sevilən imzasının tarixçəsi… – FOTOLAR\nqurucusu Mustafa Kamal Atatürkün həyatı hər zaman maraq dairəsində olub. Atatürkün ən çox sevilən xatirələrindən bir onun imzasıdır.\nSizə tarixi şəxsiyyətin imzası haqqında maraqlı faktları təqdim edirik.\n1934-cü ildə soyadlarla bağlı qanun qəbul edilmişdi. İlk olaraq Mustafa Kamala Atatürk soyadı verildi. Bunun ardından Türkiyə parlamentinin üzvləri Atatürkün adına layiq bir imzasının olmasını istədilər. Hazırda Türkiyədə Boğaziçi universiteti kimi tanınan, o dövrdə isə Robert kollecinin müəllimi olan Haqop Vahram Çerçiyana imzanın hazırlaması tapşırıldı.\nHaqop Vahram Çerçiyan Türkiyədə yaşayan erməni əsilli bir riyaziyyat müəllimi idi. O, müəllimliklə yanaşı, səliqəli əl yazması ilə də tanınırdı. Ona görə də bu işi ona həvalə etmişdilər.\nQərar qəbul edildikdən sonra Atatürkün özəl qələmi Çerçiyana çatdırılır. Çerçiyan da imza üçün hazırlıqlara başlayır.\nO, 24 saat içərisində 5 imza hazırladı. Ona söylənildiyi vaxtda, səhər saat 08:30-da imzaları təqdim etdi.\nHadisəni Haqop Çerçiyanın oğlu Dikran Çerçiyan bu cür izah edirdi: “ Məclisdəki millət vəkillərinin bir çoxu atamın tələbələri idi. Onlar Atatürkə gözəl bir hədiyyə verməyi qərara almışdılar. Səhər saat 8 radələri idi. Qapı döyüldü, anam açdı. Anam qapıdakı komissarları görüb həyəcanla atamı çağırdı. Atam onlarla getdi sonra geri döndü. Evə gəldiyində hər şeyi bizə izah etdi. Atam özü də çox həyəcanlı idi. Dərhal masanın başına keçib işləməyə başlamışdı. Həmin gecəni səhərə kimi atamı seyr edə-edə yuxuya getmişdim. Səhər oyandığımda masasın üzərində 5 imza nümunəsi hazır idi. Atam Atatürkü çox sevirdi, mən də həmçinin… Gördüyü işdən də fərəh hissi duyurdu”.\nDaha sonra imzalar Atatürkə təqdim olundu. Mustafa Kamal Atatürk hazırlanan 5 imza içərisindən elə 5-cini seçib.\nAtatürk 1934-cü ildən əvvəl, ərəb hərfləri ilə hazırlanan imzasından istifadə edirdi. İmzasını ərəb hərfləri ilə soldan sağa “M.Kamal” kimi yazırdı.\nOnu da qeyd edək ki, son 10-15 il ərzində Türkiyədə yeni bir dəb yaranıb. Atatürkün imzasını bir çox insan qoluna döymə şəklində yazdırır. Bunu edənlər arasında məşhur sənətçilər də var. Bu döyməni etdirənlərin 80 faizi 20-35 yaş arası gənclərdir.\nHətta döymə sənətçiləri 29 oktyabr Respublika günündə Atatürkün imzasını qoluna çəkdirmək istəyənlərdən pul almır.Musavat.com\nÖncəki Üzdəniraqlar Bakıda sürücüyə hücum etdi: “Müştərimiz yox idi, pulumuz qurtarmışdı”\nNövbəti Avtomobil böyük sürətlə dörd nəfəri vurdu – VİDEO


Əli Abbasovla İltimas Məmmədov yenə ifşa oldu: Bu faktlar da bəs eləmir » XalqXeber.Az | Son xeberler Azerbaycan xeberleri\nXalqXeber.Az » Aktual » Əli Abbasovla İltimas Məmmədov yenə ifşa oldu: Bu faktlar da bəs eləmir\nƏli Abbasovla İltimas Məmmədov yenə ifşa oldu: Bu faktlar da bəs eləmir\nMayın 18-də Rabitə və Yüksək Texnologiyalar Nazirliyinin sabiq Aparat rəhbəri Vidadi Zeynalov və digərlərinin cinayət işi üzrə məhkəmə davam edib\nSabiq aparat rəhbəri ifadəsində bildirib ki, ittiham aktı ilə ətraflı tanış olan zaman yazılarda səhvləri yox, doğrunu axtarmağa məcbur olub.\nV.Zeynalov sabiq nazir Əli Abbasov və indi də müavin vəzifəsində çalışan İltimas Məmmədovun məsuliyyət daşıdığını qeyd edib.\n“Mən tutduğum vəzifəyə görə həvalə edilmiş tapşırıqları icra etmişəm. Mənim yerimə bu işi qapıçıya tapşırsaydılar, o da edəcəkdi. İlkin ifadəmdə göstərmişəm.\nBelə çıxır ki, həmin vəzifədə başqa bir şəxs olsaydı, ona bu tapşırıqlar verilməyəcəkdi? Müəyyən olunmuş xəzinənin mədaxil və məxaricinə aparat rəhbəri, büdcə və lisenziya üzrə İltimas Məmmədov məsul edilib, Vidadi Zeynalov yox”,-deyə sabiq aparat rəhbəri nazir müavinin ittiham edib.\nVidadi Zeynalov ifadəsində bildirib ki, sabiq nazir Əli Abbasovun tapşırığına əsasən, bizim idarədə bəzi əməkdaşlar “paket” alıb:\n“Mən heç zaman “paket” almamışam. Alan şəxslərə də qarışmamışam. O vaxt hətta Əli Abbasov mənə tapşırdı, bir qadını işə götürüm. Həmin qadın ayın sonu gəldi ki, ona əlavə pul veriləcək. Dedim, mən əlavə pul verən deyiləm.\nMəndən icazə istədi ki, o zaman Əli Abbasovun yanına gedəcəm. Dedim, buyurun. Sonra o gedib Rabitə Nazirliyindən həmin pulu aldı.\nSonradan soruşdum dedi ki, 500 manat əlavə pul alıb. İndi mənə ittiham verilib ki, guya vəzifə səlahiyyətlərini aşmışam. Mən günahsızam.\nBilirsiniz, əvvəllər bizim idarədə maaş çox az idi. Mən nazirdən xahiş elədim ki, əməkhaqqımızı qaldırsın. O, “paket” verilməsini təklif etdi.\nMən isə bununla razılaşmadım. Sağolsun, Vidadi müəllim də mən deyəni dəstəklədi. Bizim maaşımız normallaşdı. Ona görə mən heç zaman əlavə pul söhbətində olmamışam”.\nBütün bu faktlara baxmayaraq, Ə.Abbasov və İ.Məmmədov barəsində nə cinayət işi açılır, nə məsuliyyətə cəlb olunur. Onlar dan biri azadlıqda gəzir, biri isə nazir müavini vəzifəsində çalışır.\nOnu da deyək ki, Əli Abbasov da öz ifadəsində təsdiq edib ki, Vidadi Zeynalov onun tapşırığı ilə pulları alıb, ona verib və yaxud da kimlərəsə "paket” verib.\n"Bakı Telefon Rabitəsi” İstehsalat Birliyinin (BTRİB) sabiq baş direktoru Beytulla Hüseynov istintaqa ifadəsində hazırda nazir müavini işləyən İltimas Məmmədova ev tikintisi üçün 1,5 milyon manat pul verdiyini deyib.\nMəsələn, sabiq rabitə naziri Əli Abbasovla müavini İltimas Məmmədovun poçtların tikintisinə ayrılan vəsaitləri şişirdərək milyonları mənimsədiyi məlum olub. İstənilən regionda poçt şöbəsinin tikintisi 6000-7000 manata başa gəlir.\nNazir və müavini isə bu işləri 80000-90000 manata sənədləşdirib. O cümlədən nazirliyə tabe olan müəssisələrdə təmir-tikinti işləri bu cür formada şişirdilib.\nBu tikintiləri isə nazir müavini İltimas Məmmədovun yaxın adamı cəlilabadlı Həsənov Ramil Şirindil oğluna məxsus "İmaməli” MMC, "Cavad” MMC, "Ceyhun 94” MMC-lər vasitəsi ilə həyata keçirilib.


Ana səhifə » Mədəniyyət » Londonda Azərbaycanın Xalq yazıçısı Elçinin əsəri əsasında hazırlanmış musiqili tamaşanın premyerası olub\n“Alov” teatrının prodüseri Sənan Əliyev AZƏRTAC-a bildirib ki, tamaşanın quruluşçu rejissoru Matthev Qold, musiqi tərtibatçısı isə Ceyms Klivdir. Tamaşanın musiqisi və sözləri Lourens Mark Whyte və Timoti Knepmen tərəfindən yazılıb. Rollarda “West End” teatrının tanınmış aktyorları Devid Hanter, Rebekka Trehern və Nikolas Kolikos oynayıblar. Devid Hanter Londonun “West End” teatrında səhnəyə qoyulmuş “Bir dəfə” (“Once”) müziklı ilə tanınır, həmçinin Britaniyanın İTV kanalında keçirilmiş “Superstar” proqramının yarımfinalçısıdır. Rebekka Trehern “Mələklər şəhəri” (“City of Angels”), Nikolas Kolikos isə məşhur “Bodyguard” müziklından tamaşaçılara tanışdır. Bununla yanaşı, aktyor heyətinə Nik Heys, Tomas Satkliff, Qreq Kastilyoni, Kiara Ceys və Cenni O’Lirini də cəlb olunublar.\nBu səhnə əsərindəki hadisələr 1937-ci ildə Bakıda baş verir. Tamaşa dövrün bütün qorxu və repressiyalarına baxmayaraq, isti və normal münasibətlərini qoruyub saxlayan azərbaycanlı ziyalı ailəsində, ər-arvadın təzadlı tale yolundan bəhs edir.\nSəhnə əsərində cərəyan edən dramatik hadisələr sanki reallıq və qeyri-reallıq arasında bir körpü yaradır. Tamaşanın sonunda bir sual yaranır: “Görəsən, biz də cəhənnəm sakinləriyik?!”\nTeatr tənqidçiləri tamaşanı yüksək qiymətləndiriblər.\n“Tamaşanın tam səhnələşdirilməsi 2016-cı ildə planlaşdırılır. Uzunmüddətli səhnələşdirilməsi planlaşdırılan əsərin, həmçinin Britaniyada regional teatrlarda da nümayişi nəzərdə tutulur”, - deyə Sənan Əliyev bildirib.\nTamaşa barədə daha əraflı məlumatı bu linklərdə oxumaq olar: www.midnightmusical.com www.alofftheatre.org.


Şəhid anası dövlət başçısından yardım istədi • JURNALİST ARAŞDIRMA MƏRKƏZİ\nAna səhifə/Xəbərlər/Sosial/Şəhid anası dövlət başçısından yardım istədi\nŞəhid anası dövlət başçısına müraciət edib. JAMAZ.İNFO xəbər verir ki, Müçginaz Quliyeva Qarabağ savaşında Şəhid düşmüş Mehman Quliyevin indiyə qədər orden və medulla təltif edilmədiyini bildirib və ölkə başçısından yardım istəyib.\nBərdə rayon, Əyricə kənd sakini Müşginaz Quliyeva bildirib ki, oğlu Mehman Quliyev Mübariz adına Postun, Talış kəndinin və Suqovuşan qəsəbəsinin alınmasında iştirak edib. “Oğlum 06.10.2020-ci il tarixində Ağdam istiqamətində gedən döyüşlərdə qəhrəmancasına şəhid olub. Mən bir Şəhid anası kimi, Sizdən oğlumu istəmirəm. Mən fəxr edirəm ki, oğlum doğma Vətən yolunda Şəhid olub. Şəhid olanda 3 aylıq körpə qızı qalıb. Sizdən xahişim budur ki, Şəhidimin balasının gələcəyini və Şəhidimin əziyyətini qiymətləndirib, ona düşən haqqın verilməsinə köməklik edəsiz. Onda mən Şəhid anasının da qəlbi rahatlıq tapar”.\nXatırladaq ki, Şəhid Mehman Quliyev müddətdən artıq hərbi qulluqçu kimi, Ordumuzda qulluq edib. Quluyev Mehman Telman oğlu 29.03.1992-ci ildə anadan olub. 2009-cu ildə Əyricə kənd orta məktəbini bitirib. Hərbi xidməti dövründə kəşfiyyatçı-snayper kimi qulluqda olub. Vətən Müharibəsində fəal iştirak edib, bir sıra ağır döyüşlərdə iştirak edən Şəhid Mehman Quliyev Ağdam istiqamətində gedən döyüşlərdə düşmən gülləsinə tuş gəlib.


Sofiyada Bolqarıstan-Azərbaycan Biznes Forumu keçirilib » Newscenter.az\nNewscenter.az.8.11.2018. Sofiyada yerləşən “Sofia Balkan” otelində Bolqarıstan-Azərbaycan Biznes forumu keçirilib. Tədbir Azərbaycan Respublikası ilə Bolqarıstan Respublikası arasında ticarət-iqtisadi və elmi-texniki əməkdaşlıq üzrə Müştərək Komissiyanın 5-ci iclası çərçivəsində baş tutub.\nNewscenter.az-a Kənd Təsərrüfatı Nazirliyinin informasiya təminatı şöbəsindən bildirilib ki, tədbiri giriş sözü ilə açan Bolqarıstanın energetika naziri TemenujkaPetkova Azərbaycan heyətini Bolqarıstanda görməkdən məmnun olduğunu bildirib, ölkəmizin uğurlu inkişaf yolunda olduğunu vurğulayıb. Azərbaycanın Bolqarıstanın strateji tərəfdaşı olduğunu qeyd edən nazir kənd təsərrüfatı, sənaye, əczaçılıq, kimya və digər sahələrdə birgə müəssisələrin yaradılması üçün əməkdaşlıq imkanlarının olduğunu deyib, biznes forumun əlaqələrin genişləndirilməsi üçün əlverişli platforma olacağını vurğulayıb. Bolqarıstan şirkətlərinin Azərbaycanla əməkdaşlıqda maraqlı olduğunu diqqətə çatdıran xanım TemenujkaPetkova Forumun işinə uğurlar arzulayıb.\nAzərbaycanın kənd təsərrüfatı naziri İnam Kərimov Azərbaycan Respublikasının Prezidenti cənab İlham Əliyev tərəfindən aparılan məqsədyönlü iqtisadi siyasət nəticəsində ölkəmizin son illərdə sürətli inkişafa nail olduğunu deyib. Nazir bildirib ki, ölkədə sahibkarlığın inkişafı məqsədilə biznes mühitinin daim yaxşılaşdırılması, bu sahədə qanunvericilik bazasının təkmilləşdirilməsi, yerli və xarici investisiyaların, müasir texnologiyaların, idarəetmə təcrübəsinin cəlb edilməsi və bu yolla yüksək keyfiyyətli, rəqabətqabiliyyətli məhsulların istehsal edilməsi, sahibkarlığa dövlət himayəsinin sistemli şəkildə həyata keçirilməsi Azərbaycan Respublikası Prezidentinin müəyyən etdiyi iqtisadi inkişaf strategiyasının prioritetlərindəndir. Xüsusilə kənd təsərrüfatı sektorunun Azərbaycanda inkişafı barədə danışan nazir bu sektorun vergidən azad olduğunu, xarici investorlar üçün maraq cəlb etdiyini nəzərə çatdırıb. Forumun işinə uğurlar arzulayan İ.Kərimov, bu kimi tədbirlərin ölkələrimiz arasında mal dövriyyəsinin artırılması, iqtisadi-ticari əlaqələrin genişləndirilməsi və müştərək istehsal müəssisələrinin qurulması, ikitərəfli əməkdaşlığın daha da güclənməsi istiqamətində mühüm platforma olduğunu vurğulayıb.\nTədbirdə iştirak edən İqtisadiyyat nazirinin müavini Niyazi Səfərov Cənubi Qafqazda ÜDM istehsalının 60 faizdən çoxu Azərbaycanın payına düşdüyünü bildirib. O nəzərə çatdırıb ki, Azərbaycanda aparılan islahatlar beynəlxalq təşkilatların hesabatlarında ölkənin mövqeyini əhəmiyyətli dərəcədə yaxşılaşdırıb. 2018-ci il oktyabrın 31-də Dünya Bankı tərəfindən yayılan "DoingBusiness 2019” hesabatında Azərbaycan dünyanın 10 ən islahatçı dövləti siyahısına daxil edilərək dünyanın ən çox islahat aparan ölkəsi elan olunub. Nazir müavini qeyd edib ki, yeni hesabatda Azərbaycan 2017-ci illə müqayisədə 32 pillə irəliləyərək 190 ölkə arasında 25-ci yerdə qərarlaşıb.\nÖlkəmizin iqtisadi yüksəlişi və hərbi potensialının artması Ermənistanı iflasa uğradıb 18 may 2018, 17:05


Paşinyanla Əliyev arasında heç bir fikir ayrılığı yoxdur – Ruben Rubinyan » Altun.az\n16 yan 2019, 13:32\nErmənistan Baş naziri Nikol Paşinyan artıq bəyan edib ki, o, Qarabağla bağlı danışıqlarda Dağlıq Qarabağın yox, Ermənistanın mövqeyini təmsil edərək iştirak edəcək. O, bu prinsipə bağlıdır.\nAltun.az xəbər verir ki, bunu Ermənistan parlamentinin Xarici əlaqələr komissiyasının sədri Ruben Rubinyan deyib. Onun sözlərinə görə, Vyana və Sankt-Peterburqda əldə olunan razılaşmalar erməni tərəfinin gündəmində qalmağa davam edəcək:\nAzərbaycan OPEK-in Vyana toplantısında iştirak edəcək 24 okt 2016, 15:50\nVuçiç: “Serbiya NATO-ya qoşulmayacaq” 25 mar 2017, 12:05\nQuran kursları ilə bağlı RƏSMİ XƏBƏRDARLIQ 24 may 2017, 14:18\nMəktəblərin qarşısında avtomobil saxlamaq olarmı? - Yol polisindən açıqlama 21 dek 2016, 22:22\nAktyor Müşfiqin toyu oldu - FOTO 02 noy 2016, 19:52\nQarlı hava şəraiti nə vaxtadək davam edəcək? - PROQNOZ 31 yan 2017, 11:02\nƏfsanəvi müğənni vəfat edib 26 dek 2016, 09:42


Şirkət Profili - Haus Lighting Limited\nHaus Lighting Limited 2013-cü ildə qurulmuşdur\nHaus Lighting Limited, ticari və yaşayış binaları üçün ən yaxşı işıqlandırma həllini təmin edən dinamik inkişaf edən bir işıqlandırma istehsalçısıdır.\n2013-cü ildə Çinin tarixi Zhongshan şəhərində yerləşən 1500 kvadratmetrlik və 200 kvadratmetrlik salonda istehsalçı fabrikimizlə qurulmuşuq. Əsasən çilçıraq, asma lampa, çilçıraq, tavan lampası, divar lampası, masa lampası, döşəmə lampası və metal, alüminium, paslanmayan polad, pirinç, şüşə, mərmər və daha çox mövcuddur.\nMəhsul tərzimiz, retro mətbəx tipli daxili dekorativ lampalardan, dizayn moda tendensiyasına və populyarlığına görə daha çox üslublara qədər, müasir və sadə dizayn LED işıq fikstürü, lüks kristal çilçıraq və tələbə uyğun olaraq layihə xüsusi işığı kimi dəyişir.\nOEM və ODM xidməti 3 istehsal xətti, 1 yaşlanma test xətti və 1 dəst inteqrasiya olunmuş sfera test cihazı, 1 ədəd yüksək gərginlikli sızma detektoru və əlaqəli IP test maşını ilə təmin edilir və dəstəklənir, bütün lampalar tam yoxlama və testlərdən sonra dəqiq QC hesabatı ilə doldurulur. hər lampanın sabit yüksək keyfiyyətinə zəmanət vermək.\nİşıqlandırma sahəsində zəngin təcrübəsi və 8 ildən çox ixracat işi ilə işıqlandırma məhsulları dünyanın müxtəlif yerlərində müxtəlif otellərdə, şöbələrdə, yaşayış evlərində, villalarda və kurortlarda geniş istifadə olunur və yüksək keyfiyyətli və uzun müddətli yaxşı bir ün qazandı. davamlı səylərimizlə xidmət.\nSertifikatı gözdən keçirin\nHaus Lighting, dünyanı işıqlandırın!\nRəqabətçi qiymətin və gözəl işıqlandırma dizaynının qabiliyyətini təmin etmək üçün Haus işıqlandırması inkişaf etmiş keyfiyyət nəzarəti, müasir idarəetmə sistemində inkişafını davam etdirir və Epistar, Bridgelux, CREE, Osram, Philip, Lifud, Meanwell ilə yaxşı əməkdaşlıq əlaqələri qurur və ən uyğun şəkildə təmin edir. fərqli tələbatı ödəmək üçün işıqlandırma həlli.\nVə bir çox seriya dekorativ işıqlandırma məhsulu artıq CE sertifikatına malikdir, bu arada bütün komponentlər UL, CUL, SAA, Rohs, CB-yə uyğundur və beynəlxalq səviyyədə təsdiqlənmiş aksesuarlara aiddir. Gözəl işıq dizaynı, yüksək keyfiyyət və sərfəli qiymət ilə etibarlı Çin işıqlandırma iş ortağınız olmağa çalışırıq. Keyfiyyət və dəyər Haus işıqlandırmasının əsas prioriteti olmağa davam edir!


Neftin bahalaşacağına son ümid də öldü | 24saat\nLakin Fars körfəzi ölkələrindən birinin nümayəndə heyətindəki mənbə Səudiyyə Ərəbistanının hasilatı artırmaqla hədələdiyini təsdiq etməyib. Mənbə deyib ki, hasilat arta bilər, ancaq bunun dəqiq belə olacağını demək çətindir. OPEC-in baş katibi Məhəmməd Barkindo isə bildirib ki, Səudiyyə nümayəndə heyətinin danışıqlara töhfəsi “həmişəki kimi konstruktiv idi”.BUNLARA DA BAXIN\n“Reuters”ə məlumat verən digər mənbə deyib ki, Vyana görüşündə Səudiyyə nümayəndə heyəti noyabrın sonlarında OPEC-ə daxil olan və olmayan neft ölkələrinin birgə toplantısında iştirak etməyəcəkləri haqda xəbərdarlıq edib. Ər-Riyad təmsilçiləri bunun İranın hasilatı azaltmaqdan imtina etməsi ilə əsaslandırıb. Lakin daha sonra görüşün digər iştirakçıları səudiyyəliləri həmin görüşdə iştirak etməyə razı sala biliblər.\t“Biz hiss edirdik ki, səudiyyəlilər görüşü pozmaq istəyirlər”-mənbə deyib. Mənbənin sözlərinə görə OPEC üzvləri və kartelə daxil olmayan neft ölkələri İrandan narazıdır. Çünki İran hasilatı dondurmaq istəmir. Hətta İraq da İrana qoşulub və regiondakı hərbi münaqişəni əsas gətirərək hasilatı artırmaq istəyir.


Əflatun Amaşov: Azərbaycanın media nümayəndələrinin Prezident İlham Əliyevlə görüşü dövlətin medianın inkişafına böyük dəstəyi kimi qiymətləndirilməlidir\nCəmiyyət 24 Noyabr 2013 19:23 (UTC+04:00)\nAzərbaycanın media nümayəndələrinin Prezident İlham Əliyevlə görüşü böyük hadisədir və bu, Azərbaycan dövlətinin medianın inkişafına böyük dəstəyi kimi qiymətləndirilməlidir.\nBunu Trend-ə açıqlamasında Mətbuat Şurasının sədri Əflatun Amaşov deyib.\nQeyd edək ki, Azərbaycan Respublikasının Prezidenti İlham Əliyev ikinci dəfə "Jurnalistlərin dostu" seçilmişdir. Noyabrın 24-də bu münasibətlə tədbir keçirilib.\n1997-ci ildə "RUH" Jurnalistləri Müdafiə Komitəsinin təsis etdiyi bu mükafata 2002-ci ildə xalqımızın ümummilli lideri Heydər Əliyev layiq görülüb.\nKomitənin bu ilin sentyabrında keçirdiyi sorğuda ölkədə ictimai fikrə təsir göstərən 30 gündəlik, 15 həftəlik, 4 bölgə qəzeti, 6 jurnal, 11 informasiya agentliyi, 12 xəbər portalı, 7 telekanal, 4 radio və 11 jurnalist təşkilatının rəyləri öyrənilib.\nSorğunun nəticələrinə görə Azərbaycan Respublikasının Prezidenti İlham Əliyev 89 faiz səslə növbəti dəfə "Jurnalistlərin dostu" elan edilib.\nƏ.Amaşov bildirib ki, jurnalistlər Prezident İlham Əliyevi "Jurnalistlərin dostu" seçərkən təkcə onun mətbuata qayğısını nəzərə almayıblar, həmçinin dövlət başçısının xarici və daxili siyasətinin uğurunu qiymətləndiriblər.\nMətbuat Şurasının sədri bildirib ki, Prezident İlham Əliyev görüşdə Azərbaycan mediasının mövcud durumu ilə bağlı fikirlər səsləndirdi: "Dövlət başçısı görüşdə demokratik cəmiyyətin qurulması istiqamətində azad mətbuatın böyük rol oynadığını bildirdi. Media nümayəndələrinin sosial problemlərinin həllində Azərbaycanın öncül yerlərdə durduğunu diqqətə çatdırdı. Prezident qeyd etdi ki, jurnalistlər ümumilli mənafeyə xidmət etməli, xarici təsirin altına düşməməlidir".\nƏ.Amaşovun sözlərinə görə, bugünki görüşdə dövlət başçısının səsləndirdiyi fikirlərdən bir daha aydın olur ki, Azərbaycan dövləti ayrı-seçkilik qoymadan mediaya yardım göstərir və müstəqil medianın inkişafında maraqlıdır.\nƏ.Amaşov, həmçinin görüşə bəzi KİV nümayəndələrinin dəvət edilməməsi ilə bağlı məsələyə də münasibətini açıqladı. Onun sözlərinə görə, görüşün formatı elə idi ki, ancaq medianın birinci şəxsləri iştirak etməliydi. Bəzi media orqanlarının birinci şəxsləri Azərbaycanda olmadıqları üçün görüşdə iştirak edə bilməyiblər: "Burada hər hansı ayrı-seçkilikdən söhbət gedə bilməz".\nSuraxanıda evlərdən oğurluq edən dəstə üzvləri saxlanılıb (FOTO/VİDEO)\nDOST mərkəzlərində rekord sayda vətəndaş müraciəti qeydə alınıb İqtisadiyyat 13:30


İŞİD lideri necə aşkar olundu?\nƏbu Bəkr əl-Bağdadini yaxalamağa çalışan İraq kəşfiyyat qüvvələri ilk nailiyyəti 2018-ci ilin fevralında əldə etdilər. Həbsə alınan İŞİD liderinin yaxın silahdaşı onlara Bağdadinin uzun illər təhlükəsizlik qüvvələrindən necə yayındığı haqda dəyərli məlumatlar verməyə başladı.\nBağdadi tez-tez öz silahdaşıları ilə hərəkətdə olan meyvə-tərəvəz dolu mini-avtobuslarda strategiyanı müzakirə edərdi. Bunu Türkiyə qüvvələrinin həbs edib İraqa təhvil verdikləri İsmayıl el-Ethavi deyib.\n2019-cu ilin ortalarında biz Bağdadinin kənddən kəndə keçdiyi İdlib vilayətində olduğunu müəyyən etdik.\n“İsmayıl əl-Etavinin verdiyi dəyərli məlumat İraqın kəşfiyyat agentliklərinə Əbu Bəkr əl-Bağdadinin hərəkətləri və gizləndiyi yerlər haqda informasiya boşluqlarını doldurmağa yardım etdi,” deyə İraqın kəşfiyyat rəsmisi Reutersə bildirib.\nABŞ Prezidenti Donald Tramp bazar günü Bağdadinin ABŞ xüsusi qüvvələri tərəfindən öldürülərkən “zingildəyib ağladığını” deyib.\nABŞ prezidenti və onun milli təhlükəsizlik komandası Əl-Bağdadinin yaxalanması üçün keçirilən əməliyyata yaxından nəzarət edib.\nABŞ prezidentinin məlumatına görə, illər boyu Suriya və İraqın bir çox hissələrini vahimə içərisində saxlayan terror qruplaşmasının lideri uşaqları ilə birlikdə özünü partlatdıqdan sonra ölüb.\nBağdadinin izlənilib yaxalanması Ethavi kimi militantların dindirilməsindən asılı olub.\nİslam elmləri üzrə doktorluq dərəcəsi almış Ethavi Bağdadinin beş ən yaxın silahdaşından biri sayılırdı.\n2006-cı ildə Əl Qaidaya qoşulmuş Ethavi 2008-ci ildə ABŞ qüvvələri tərəfindən yaxalanmışdı. Dörd il həbsdə qaldıqdan sonra azad edilən Ethavi tezliklə yerli militantlara və daha sonra İŞİD-ə qoşulmuşdu.\n“2019-cu ilin ortalarında biz Bağdadinin kənddən kəndə keçdiyi İdlib vilayətində olduğunu müəyyən etdik,” deyə kəşfiyat rəsmisi bildirir. Az sonra Bağdadi ilə birlikdə şəkil çəkdirən adam kafiyyə geymiş halda informantlar tərəfindən aşkarlandı. Bu şəxs Ethavi idi. İnformantlar Ethavini Bağdadinin qaldığı evədək izlədilər.\n“Biz detalları CIA-ə ötürdük və onlar satellit və dronlardan istifadə edərək son beş ay ərzində həmin məkanı izlməyə başladılar.\nİki gün öncə Bağdadi ilk dəfə olaraq ailəsi ilə birlikdə mini-avtobusda yaxınlıqdakı kəndə yola çıxdı.\n“O, orada son anlarını yaşadı,” deyə iraqlı kəşfiyyatçı bildirir.\nBağdadinin öldürüldüyü məkanda hərbçilər dağıntılara baxır. Barişa kəndi. İdlib vilayəti. Suriya. 27 oktyabr, 2019.\nBağdadinin Suriyada koalisiya qüvvələrindən başqa düşmənləri də var idi.\nBunlardan ən başlıcası Əl-Qaida ilə əlaqəli Ən-Nüsrə Cəbhəsi idi ki, hazırda o, Hayat Təhrir əl-Şam kimi tanınır.\n2016-cı ildə Əl-Qaidadan qopmuş qruplşama İŞİD-lə regionda sərt rəqabətdə olub.\nƏl-Şam qrupu bu yaxınlarda Bağdadinin ən yaxın silahdaşılarından hesab edilən Əbu Süleyman əl-Xalidini ələ keçirmişdi.\nİraq kəşfiyyatçıları hesab edir ki, Xalidinin yaxalanması Bağdadinin yerinin dəqiq müəyyən olunmasına mümkündür ki, yardımçı olub.\n← Müsavat başqanı yubilyarı təbrik edib\nSoçi razılaşması: YPG-yə verilən 150 saatlıq möhlət bu gün bitir →


Türkiyənin İzmir şəhərində İran kino həftəsi keçirilir\nÇərşənbə, 28 Fevral 2018 13:40\nTürkiyənin İzmir şəhərində "İran kino həftəsi" keçirilir. Bu tədbir İzmirin Dokuz Eylül Universitetinin incəsənət departamenti ilə İranın İstanbuldakı konsulluğunun mədəniyyət attaşeliyi tərəfindən birgə şəkildə keçirilir.\nİRNA-nın məlumatına görə, "İran Kino Həftəsi"nin açılış mərasimində çoxlu sayda insan iştirak edib.\nDokuz Eylül Univeristetinin incəsənət departamentinin kino bölməsinin rəisi Zühal Çətin Özkan bu mərasimdə çıxış edərək, deyib: İzmirdə İran kino həftəsinin keçirilməsi ilə İran kinosunun incilərini müşahidə etmək üçün gözəl fürsət yaranıb.\nDokuz Eylül Universitetiin incəsənət departamentinin dekanı professor Mümtaz Sağlam da bu mərasimdə çıxış edərək, İranın qədim sivilizasiyaya malik bir ölkə olduğunu xatırladıb və deyib: bu sivilizasiya özünü İran ədəbiyyatı və incəsənətində nümayiş etdirir.\nİran İslam Respublikasının İstanbuldakı konsulluğunun mədəniyyət attaşesi də bu mərasimdə çıxış edərək, Dokuz Eylül Universitetinin rəhbərliyinə belə bir tədbirin keçirilməsindəki əməkdaşlıqlarına görə təşəkkür edib və deyib: İran kinosu 120 illik bir keçmişə malikdir.\nMartın birinə kimi davam edəcək İran kino həftəsində 6 film ekran ediləcək. "Salxım Söyüd", "Balığın ölümü", Tehran Tehran", "Sərçələrin Nəğməsi", "Bir diş qənd" və "Superstar" filmləri İzmirdə ekran ediləcək filmlərdir. Bu filmlər türk dilində səsləndiriləcək və ya alt yazı ilə nümayiş etdiriləcəklər.\nBu kateqoriyada daha ətraflı: « Azərbaycanda farscadan tərcümə olunan kitablar çap edilib\tİranlı yazıçı Hans Xristian Anderson mükafatına namizəd təqdim olunub »


İlin sonuna qədər Azərbaycanın bütün məktəbləri İnternet şəbəkəsinə qoşulacaq -təhsil naziri\nCəmiyyət 27 Noyabr 2007 14:14 (UTC+04:00)\nAzərbaycan, Bərdə / Trend müxbir Ş.Cəliloğlu/ Azərbaycan Təhsil Nazirliyi orta məktəblərin kompyuterləşməsi üçün bir sıra layihələr həyata keçirir. "İlin sonuna qədər Azərbaycanın bütün məktəbləri kompyuterlə təmin edilib, İnternet şəbəkəsinə qoşulacaq" çərşənbə axşamı Yevlax rayonunda səfəri çərçivəsində jurnalistlərə təhsil naziri Misir Mərdanov bildirib.\nAzərbaycanda 2005-ci ildə ümumtəhsil məktəblərin informasiya-kommunikasiya texnologiyaları ilə təminatı ilə bağlı Dövlət Proqramı qəbul edilib. Dövlət Proqramına əsasən, 4521 məktəb kompyuter avadanlığı ilə təchiz olunacaq və İnternetə qoşulacaq. Hər 33 şagirdə bir kompyuter düşəcək. Proqram ilin sonunda başa çatacaq.\nNazir bildirib ki, proqram nəticəsində orta məktəblərdə informatika fənninin tədrisi ilə bağlı əlavə müəllimlər işə götürüləcək. Mərdanov deyib ki, Azərbaycanın iri şəhər və rayonlarında müəllimlərin sayı çoxdur. "Ucqar kəndlərdə isə müəllim çatışmazlığı var. Bunun aradan qaldırılması üçün layihələr həyata keçiriləcək" nazir əlavə edib.


102 il əvvəl Zəngəzurda törədilən qətliamın dəhşətləri – tarixi faktlar\n102 il bundan əvvəl - 1919-cu il noyabrın 19-da Azərbaycan Xalq Cümhuriyyətinin Zəngəzur qəzasının Qafan nahiyəsinin Oxçu kəndində bəşər tarixinin ən faciəli günlərindən biri yaşanıb.\nVampir xislətli erməni başçılarından biri Hamazasp Srvandzyan 240 silahlı quldurla kəndi mühasirəyə alıb, danışıq aparmaq adı ilə ətraf kəndlərin əhalisini kəndin ortasındakı meydana topladıb, heç kimin qaçıb sağ qurtulmaması üçün kənddə bütün yol, cığırları kəsdirib. Kişilər karvansaraya doldurularaq qapılar bağlanıb, dörd tərəfdən düzülmüş dinamitlərlə partladılıb, yaralılar daş-qalaq olunub, son nəfərədək öldürülüb. Bölgənin Ermənistana birləşdirilməsi əleyhinə çıxan el ağsaqqalları və din xadimlərini qabaqcadan seçilib əl-ayaqları bağlanaraq erməni zabitlərinin ayaqları altında başları kəsilib. Qoca, uşaq və qadınları məscidə doldurub diri-diri, tikə-tikə doğrayıblar, ah-naləsi göylərə bülənd olan, aman diləyən, can verən yaralıların əzalarını süngülərlə dəlik-deşik ediblər, hər yandan insan qanı sel suları kimi kəndarası yol, cığırlarla axıb dərə aşağı selə dönmüşdü.\nÇarəsiz, köməksiz, əliyalın insanlar ələ keçirdikləri ağac, daş, dəmir parçaları ilə gənc qız-gəlinlərin sir-sifətini, qarnını, əzalarını dəlik-deşik ediblər ki, namusları ləkələnməsin, manyak vəhşilərin əlinə diri, sağ-salamat keçməsin. Analar quyulara, yanar təndirlərə atılan körpələrinin dalınca özləri də odun içinə tullanıb balaları ilə birgə diri-diri yanıblar, neçəsi bu vəhşətdən dəli olub, xəstə, əlil, ahıl, ana qucaqlarındakı südəmər körpələrə belə aman verilməyib. Həmin dəhşətli gündə 1400 azərbaycanlı, o cümlədən təkcə Çaylı və Oxçu kəndlərindən 400-ü uşaq, qadın olmaqla 900 insan heç bir xalqın tarixində görünməmiş amansız vəhşiliklə, güllə, mərmi işlənmədən məhv edilib.\nQaniçən quldurlar bu qanlı mənzərənin Allahverdi adlı yeganə şahidini sağ buraxıblar ki, gedib gözləri ilə gördüyünü erməni hakimiyyətini tanımayan, nəyəsə ümid olub gözləyən müsəlman kəndlərində hər kəsi belə aqibətin gözlədiyini söyləsin.\n1919-cu il 23 noyabrda Tiflisdə Azərbaycan və Ermənistanın hökumət başçıları ABŞ və Gürcüstan təmsilçilərinin də iştirakı ilə atəşi dayandırmaq barədə sazişə qol çəkirlər. Sazişin mətni belədir: «Ermənistan hökumətinin nümayəndəsi baş nazir Xatisov və Azərbaycan hökumətinin nümayəndəsi baş nazir Usubbəyov arasında qarşılıqlı saziş imzalanmışdır. Ermənistan hökumətini təmsil edən baş nazir Xatisov və Azərbaycan hökumətini təmsil edən baş nazir Usubbəyov bu sazişi Tiflis şəhərində 1919-cu il noyabrın 23-də aşağıdakılar barədə imzalamışlar: “Ermənistan və Azərbaycan hökumətləri indi baş verən düşmənçilik hərəkətlərini dayandırmağı və bir daha silaha əl atmamağı öhdələrinə götürürlər. Ermənistan və Azərbaycan hökumətləri dinc mal mübadiləsi üçün Zəngəzura aparan yolların təmiri və açılması məqsədilə təsirli tədbirlər görməyə razıdırlar. Sərhəd məsələləri də daxil olmaqla, bütün mübahisəli məsələlər ilə bağlı növbəti paraqrafda xatırladılan konfrans tərəfindən qərar qəbul edilənədək Ermənistan və Azərbaycan hökumətləri bu məsələləri sülh sazişləri vasitəsilə həll etməyi öhdələrinə götürürlər. Əgər bunu yerinə yetirmək mümkün olmazsa, hər iki hökumətin qərarına tabe olmağa razılaşdığı hakim kimi hər hansı bir neytral tərəf seçilməlidir. İndi belə bir neytral tərəf Birləşmiş Ştatların ordu polkovniki Ceyms Reydır. Ermənistan və Azərbaycan hökumətləri təcili surətdə çərşənbə günü, noyabrın 26-da Bakıda görüşməli və Tiflisdə konfransın başlanmasını dekabrın 4-dən təxirə salmamalı, bərabər sayda nümayəndə təyin etməyi öhdəsinə götürürlər.\nÜmumi razılığa əsasən konfransın keçiriləcəyi yer dəyişdirilməzsə, konfransın iclasları Tiflisdə davam edəcəkdir. İki hökumət arasında mübahisə və ixtilaflara səbəb olan bütün məsələlər bu konfransın müzakirə obyekti olacaq. Konfrans bu və bu qəbildən olan bütün məsələləri saziş və arbitraj yolu ilə həll etmək hüququna malik olacaqdır. Bu müqavilə imzalandığı gündən qüvvəyə minir, hər iki hökumətin parlamentləri tərəfindən təsdiq edildiyi gündən daimi sayılır. Ermənistan və Azərbaycanın baş nazirləri öhdələrinə götürürlər ki, onların hökumətləri yuxarıda ifadə olunmuş müqavilənin bütün bəndlərini dönmədən müdafiə edəcək və yerinə yetirəcəklər. Bunu sübut etmək üçün onlar bu müqaviləni imzalayırlar. Müqavilə üç nüsxədə: ingilis və rus dillərində, Tiflisdə 1919-cu il noyabrın 23-də tərtib edilmişdir. Onun bir surəti müttəfiqlərin ali komissarının nümayəndəsinə, bir surəti\nErmənistanın baş nazirinə, bir surəti isə Azərbaycanın baş nazirinə göndərilir. A.Xatisov, Ermənistanın baş naziri, N.Usubbəyov, Azərbaycanın baş naziri aşağıdakıların iştirakı ilə imzalanmışdır: Gürcüstanın xarici işlər nazirini əvəz edən müvəqqəti baş nazir, Müttəfiqlərin ali komissarı-Birləşmiş Ştatlar Ordusunun Baş qərargahının polkovniki». Bu müqavilənin də ömrü gödək oldu. Ermənilər xislətlərindən əl çəkmək fikrində deyildilər. AXC\nHökuməti və Parlamenti rəhbərlərinin humanist, insani, səmimi, əxlaqlı mənəviyyatına yaxşı bələd olan ermənilər Azərbaycan tərəfinin bu sazişə, verdikləri vədə əməl edəcəklərinə də tam əmin idilər. Tiflisdə imzaların bu sazişin heç mürəkkəbi qurumamış AXC hökuməti az sayda nizami ordu hissələrini, hərbi qüvvələrini Zəngəzurun şərqindən geri çəkdi.\nNoyabrın 26-dan başlayan hücumlarla Zəngəzurun Qubadlı bölgəsinin Əliquluuşağı, Eyvazlı, Şurnuxu, Seytas, Məzrə, Şahverdilər, Novlu, Tarovlu, Əyin və başqa 15 kəndini məhv edən ermənilər Bərgüşad çayı boyunda salamat qalan, var gücü ilə müqavimət göstərən, heç yerdən silah, qüvvə yardımı ala bilməyən Qaladərəsi-Xocahan arası 48 kəndini də viran qoydular.\nErməni-daşnak generalı Qaregin Njdenin noyabrın 30-da verdiyi bu vəhşi əmr Zəngəzurun şərqində qanlı soyqırıma yol açdı: “Qafan, Gorus, Meğri hərbi hissələrinə ƏMR. Əsgərlər, sabah Gığı dərəsinə qarşı bizim hücumumuz, səlib müharibəmiz başlayır. Sabah sizin güclü hücumunuz və zərbələrinizdən ağlını itirən düşmən öz kəndlərini buraxıb gedəcək...Sabah bu vadidə ayaqlarınızın taqqıltısı, silahlarınızın gurultusu eşidiləcək...Bütün kəndləri yandırın, talan edin, hücum zamanı külli miqdarda dinamit və partlayıcı çəlləklərdən istifadə edin...İrəli, Allah və Davud bəyin qisasçı ruhu bizimlədir. Qafan, Gorus, Meğri hərbi qüvvələrinin ümumi komandanı Njde.”\n1919-cu il dekabrın 1-i sübh çağı üç istiqamətdə başlayan hücumlarda ermənilər 118 türk-müsəlman və 22 erməni kəndindən ibarət Qafan bölgəsinin müsəlmanlar yaşayan el-obalarının əhalisni insan ağlına sığmayan üsullarla kütləvi şəkildə qırıb, evlərini talan, qarət edib yandırıblar. Atqız kəndinin əhalisi erməni hücumundan tez xəbər tutub çıxıb qaçmağa macal tapsa da, Ordubada çatanadək 167 uşaq və qadın qarlı yollarda şaxtada donub həlak olub. Qafanın Gığı dərəsi boyu kəndlərinin 4 min sakinindən yalnız 262-si sağ qalmışdı.\n1919-cu ilin noyabr-dekabr və 1920-ci ilin yanvarında Hamazasp, Dro, Qazaryan, Njdenin başçılıq etdiyi quldur dəstələri Zəngəzur qəzasının Qafan, Zəngilan, Meğri, Qubadlı bölgələrində 200-dək kəndi ciddi müqavimətlə üzləşmədən günahsız dinc insanların qanı ilə suvarmış, viran qoymuşdu.\nBirinci dünya müharibəsindən sonrakı dünyanın taleyini həll etmək məqsədi ilə "Antanta" ölkələri və ABŞ-ın çağırdıqları Paris Sülh Konfransı (18 yanvar 1919–21 yanvar 1920) ərəfəsində Avropa və ABŞ liderlərini fakt qarşısında qoymaq, Azərbaycandan daha çox torpaq qoparmaq, bölgənin müsəlman türk və kürd əhalisini qırıb yox edib Osmanlı Dövlətindən köçürülən erməniləri onların əsrlərlə məskun olduğu ərazilərdə yerləşdirmək yolu tutan Ermənistanın bütün siyasi, hərbi gücləri bu məkrli planın gerçəkləşməsində eyni mövqedə idilər.\nNaxçıvanla Azərbaycan arasındakı Zəngəzur qəzasının böyük bir hissəsi ermənilərin əlinə keçdi, Azərbaycanın əsas ərazisinin Naxçıvanla, Osmanlı ilə quru sərhəddi itirildi, 4 mindən çox insan amansızlıqla qətl edildi.\nAzərbaycanın xarici işlər naziri Məmmədyusif Cəfərovun noyabrın 29-da Ermənistan xarici işlər nazirinə göndərdiyi teleqramda deyilirdi: “Noyabrın 23-də Azərbaycan və Ermənistan hökumətlərinin nümayəndələri arasında Zəngəzurda silahlı toqquşmaları dərhal dayandırmaq və bütün mübahisəli məsələlərin həllini çağırılacaq Azərbaycan Ermənistan konfransının öhdəsinə buraxmaq barəsində razılaşma olmuşdur. Bununla yanaşı indi Sizin hökumətin qoşunları tərəfindən Zəngəzurda Oxçu, Pirdavidan, Atqız, Şabadin, Anişu və Quşçular kəndlərinin talan edilməsi haqqında məlumat alınmışdır. Çoxlu ölənlər var, Girətağ kəndi və bütün ətraf müsəlman kəndləri ilə bütün əlaqələr kəsilmişdir və bu kəndlər erməni quldur dəstələri tərəfindən mühasirəyə alınmışdır”.\nBaş nazir F. Xoyski 4 fevral 1920-ci ildə Ermənistanın baş naziri Xatisova ünvanladığı teleqramda yazırdı: «Zəngəzur müsəlmanlarının tamamən yox edilməməsi üçün Azərbaycan Ordusundan bir miqdar əsgəri qüvvə o bölgəyə göndərilmişdir və bu, 23 noyabr 1919-cu il anlaşmasına zidd deyildir»...Çox gec idi, qoşun göndərmək də xeyli uzanmışdı, artıq Zəngəzurda hər şey bitmişdi, qırmızı bolşevik rus ordusu yaxında idi.\nAXC parlamentinin Zəngəzurdan seçilmiş üzvü, Müsavat fraksiyasının üzvü Cəlil bəy Sultanovun, qəza rəisi M. Namazəliyevin və hökumətin digər yerli təmsilçilərinin onlarla teleqramını parlamentdə Zəngəzurdan olan digər deputat Mirzəsadiq Axundzadə oxuyurdu, “Azərbaycan” qəzeti verirdi, yazarlar, ziyalılar həyəcanlı çağırışlar edir, imdad, yardım diləyirdi.\n1919-cu ilin noyabr-dekabr və 1920-ci ilin yanvarında Zəngəzurda törədilən qırğınlarının faciəli mənzərəsi parlamentin deputatı Cəlil bəy Sultanovun arxivlərdə saxlanan, birbaşa hadisə yerindən – isti qanı şır-şır axıdılan Zəngəzurdan göndərdiyi bu teleqramlarda aydın görünür. “Hazırda Fərəcan, Göyyal, Çərəli (Qubadlı rayonu ərazisi - H.A)…8 kənd yanır, tüstü göyün üzünü bulud kimi alıb. Düşmənə qarşı müqavimət göndərən yerli qüvvələr dənizdə bir damladır. Xahiş edirik tədbirlər görəsiniz. Bizim qüvvəmizlə onların qarşısını almaq olmaz”.\n“Artıq ermənilər Zəngəzurun 3-cü sahəsini (Qubadlı rayonu - H.A) işğal etdilər. Hücum 4-cü sahədə və Cəbrayıl qəzasının sərhədində gedir. Ermənilərin 8 topu, 60 pulemyotu var, qoşunları mütəşəkkildir. Patronları, silahları olmayan müsəlmanlar geri çəkilməyə məcburdurlar. Zəngəzurda artıq hər şey bitib.” «Həlak olmuş Zəngəzur müsəlmanları sizə cansağlığı diləyirlər. Zəngəzurlular nə qədər ağlasalar da, onların iniltisi cavabsız qaldı, heç kəs onların köməyinə gəlmədi. Qadınların döşləri kəsilib, uşaqların başları kəsilib, bədənləri qan içindədir. Ermənilərin əllərinə düşən gözəl qızlar zorlanır. Zəngəzurda düşmənə müqavimət göstərmək üçün kişilər həddindən artıq azdır və onların kənardan köməyə bütün ümidlərini itiriblər».\n«Bu gün axşam vaxtı qəza rəisi ili birlikdə Cəbrayıla gəldim. Açıq səma altında Zəngəzurdan təzəcə gəlmiş on minlərlə lüt, ac qadın və uşaq qaçqınları gördüm. Zəngəzur qəzası İrəvandan on top və pulemyotlarla gəlmiş nizami ordu tərəfindən tamamilə məhv edilmişdir. Vuruşmada iştirak edən nizami erməni ordusunun sayı on minə çatır. Ermənilərin döyüş meydanında qalmış ölüləri arasında bir neçə ingilis əsgəri də vardı. Xocahan və Zabux arasındakı bütün yüksəkliklər ermənilər tərəfindən tutulmuşdur. Əkərə çayının sağ sahili boyu üçüncü polis sahəsi tamamilə toplarla və pulemyotlarla məhv edilmişdir. Bu gün Zəngəzur qəzasının dördüncü polis sahəsinin sağ qalan hissəsini ermənilər mühasirə ilə kəsib ayıraraq onun da axırına çıxırlar. Zəngəzurda tam hakimiyyətsizlik hökm sürür. Döyüşmək və müqavimət göstərmək üçün heç bir vəsait yoxdur. Hökumətin köməyinə ümidini itirən əhali bütün Azərbaycan türk xalqına müraciət edir. Aldığımız məlumata görə, sabah Zəngəzur tərəfdən Cəbrayıl qəzasına hücum başlanır. Məqsəd Qarabağ erməniləri ilə birləşməkdir. Nəticədə Naxçıvanla əlaqəni tamam kəsmək, beləliklə də həm Qarabağ və həm də Naxçıvan məsələsini birdəfəlik həll etməkdir. Qarabağın dağlıq hissəsinin erməniləri surətlə üsyana hazırlaşırlar. Hökumətin cinayətkarcasına fəaliyyətsizliyi Zəngəzur və Qarabağın məhvinə gətirib çıxarıb. Artıq kağız üzərindəki etirazlara son qoymaq, iki yüz mindən yuxarı Zəngəzur müsəlman əhalisinin məhvinə gətirib çıxarmış xain xatisovların təntənəli ziyafətləri, Azərbaycanın erməni təbəələrinin həyasızlığı yetər. Xahiş edirəm təcili tədbir görün ki, heç olmasa Şuşa və Cəbrayıl qəzaları xilas edilsin. Hər dəqiqə qiymətlidir. Yubanmaq xalq və vətən qarşısında cinayət və satqınlığa bərabərdir.»\n“Silahının gücünü Zəngəzurun həmişə təqiblərə məruz qalmış, məzlum, bədbəxt müsəlman əhalisi üzərində sınayaraq cəzasız qalan ermənilərin təcavüzkar hərəkətləri barədə hökumətə dəfələrlə xəbər verilmişdir. Zəngəzur müsəlmanlarının müdafiəsi üçün hökumət tərəfindən indiyədək heç bir real tədbir görülməmişdir. Hökumətin fəaliyyətsizliyindən əl-qolu açılan Zəngəzur erməniləri nizami hissələrin köməyi ilə birləşmiş Qarabağ qüvvələri kimi hərəkət edib bütün yolüstü müsəlman kəndlərini məhv etmək, Qarabağa daxil olaraq Əsgəranı tutmaq, Şuşanı almaq qərarına gəliblər. Bu qərar indi icra edilir. Xankəndində əhalinin müdafiəsi tapşırılan qarnizon Bakıdan əmr verilmədən müdafiəyə başlamağa cəsarət etmir. Cinayətkar ermənilərin hökmranlığına və belə biabırçı hadisələrə son qoymağı, Qarabağ və Zəngəzurun mühüm ehtiyaclarının həlli üçün bir dəqiqə vaxt ayırmağa sizdən sonuncu dəfə xahiş və tələb edirik, kömək edin.”\nZəngəzurda çar Rusiyası və ermənilərin məkrli oyunlarına qarşı illər boyu sinə gərən Sultanovlar soyunun davamçısı, “Müsavat”ın bölgədəki ən nüfuzlu adamı deputat C. Sultanov 1920-ci il yanvarın 24-də Parlamentin sədrinə ünvanlandığı son teleqramda yazırdı:\n"Bütün teleqramlarıma əlavə olaraq, hərbi əməliyyat yerindən məlum edirəm ki, Zəngəzur sarıdan başınız sağ olsun. Ermənilər öz qüvvələrini Cəbrayıl qəzasının sərhədində cəmləşdirirlər. Qarabağı xilas etmək lazımdır. Erməni xəyanəti və hiyləgərliyi qurbanlarının sayı hesaba gəlməzdir." ARDA: f. 895, siyahı 1, iş 299, vərəq: 8-12, 18, 20, 22, 26, 31-33.\nQeyd edək ki, 1919-cu ilin sonu, 1920-ci ilin yanvarında AXC Hökuməti nə ölkə daxilində, nə sərhədləri boyu fəal hərbi əməliyyatlar aparmırdı. Ermənilər isə bir an dayanmadan Zəngəzurda bütün gücü, qüvvəsi ilə qətliamlara davam edirdi. Şərqdə ilk demokratik respublika qurucularının şərəfli ömür yoluna, tariximiz, xalqımız qarşısında əbədi yaşayacaq müqəddəs bir missiyanı – yox yerdən Cümhuriyyət qurmalarını ehtiram, sevgi duyğuları ilə vurğulamaqla yanaşı, bunu da deməliyik ki, 1919-cu ildə və 1920- ci ilin yanvar-may aylarında Zəngəzurun türk-müsəlman əhalisinə qarşı soyqırımın, erməni-daşnak quldur dəstələrinin törətdikləri vəhşiliklərin, genişmiqyaslı, çoxsaylı qətliamların, kütləvi deportasiyanın, ərazi itkilərinin qarşısının alınması üçün AXC Parlament və Hökuməti nə ümumi bir razılığa gəlib bilmiş, nə də öz ixtiyarında olan hərbi potensialdan lazımınca istifadə etmişdir. Eynilə bundan əvvəl Cümhuriyyətin ilk hərbi naziri, Qarabağın general-qubernatoru Xosrov bəy Sultanovun Qafqazda əsas söz sahibi olan ingilis generalı Şatelvortla Qarabağ məsələsinə dair apardığı müzakirələrdən, Tomsonun ermənistan parlamentindəki çıxışından dərhal sonra - 22 avqust 1919-cu il Milli Şuraya göndərdiyi “Qarabağda ingilislərin siyasəti ilə bağlı yaranmış vəziyyət və onun aradan qaldırılması üçün zəruri tədbirlər” adlı raportunda detallı şəkildə ingilislərin anti-Azərbaycan, ermənipərəst planlarının reallaşmasının qarşısını almaq, erməni məsələsinə birdəfəlik son qoymaq barədə aydın, icrası mümkün 6 maddəlik direktivləri nəzərə alınmamışdı. Sultan bəyin partizan dəstələrinin Zəngəzurda Andranik qoşunlarına vurduğu ağır zərbədən sonra Qarabağdan - Xankəndi, Əsgəran, Şuşadan ermənilərin tamamilə vurulub çıxarılması, yaxud Qarabağ erməniləri ilə Ermənistan arasında birbaşa əlaqənin tam kəsilməsi üçün yaranmış unikal fürsət, imkanlardan istifadə olunmamışdı. Xosrov bəy Sultanov həmin günlərdə dəfələrlə, israrla təkid və xəbərdarlıq edirdi: “...geciksək, Zəngəzur və digər qəzaları itirəcəyik”.\nHeç şübhə yoxdur ki, Hökumət 1918-ci ildəkindən fərqli olaraq, 1919-cu ilin noyabr-dekabrında və 1920-ci ilin yanvarında Zəngəzurda qırğınların, torpaq itkilərinin miqyasını azalda bilərdi. Azərbaycan Xalq Cümhuriyyəti Hökuməti sözügedən bu dövrdə Osmanlı Dövlətinin, Qafqaz İslam Ordusunun fəal yardımı ilə artıq milli silahlı qüvvələrini müəyyən qədər formalaşdırmışdı. Mənbələrdəki məlumatdan da göründüyü kimi, buna hərbi imkanlar da var idi: “1919-cu ilin dövlət büdcəsində toplanan 1600 446 952 rubldan müdafiə xərcləri üçün 399452 242 rubl ayrılmışdı ki, bu da ümumi büdcənin 27,7 faizinin təşkil edirdi. Gözlənilən təhlükələri nəzərə alaraq 1919-cu ilin iyun ayında Dövlət Müdafiə Komitəsi yaradıldı...1919-cu ildə 25 minlik, 1920-ci ildə 40 minlik ordu yaradılmalı idi. 1919-cu ilin sonunda, 1920- ci ilin əvvəlində kovalyer, topçuluq və snayper uçilişləri yaradıldı. Bu tədris müəssisələrində dərs demək üçün mütəxəssislər dəvət edildi. 1918-1920-ci illərdə türk və rus zabitlərinin köməkliyi ilə piyada və atlı alaylar, artilleriya briqadası, diviziyası yaradıldı. 1919-cu ilin sonunda milli ordunun tərkibində 2 piyada diviziyası, bir süvari diviziyası var idi. Birinci piyada diviziyasına birinci Cavanşir, ikinci Zaqatala və üçüncü Gəncə alayları daxil idi. 1918-ci ilin iyul ayının 6-da Azərbaycan Demokratik Respublikası hökumətinin pullu hərbi mükəlləfiyyət haqqında sərəncamına müvafiq olaraq sıravilərə 50 rubl, yefreytorlara 60 rubl, kiçik unter zabitlərə 70 rubl, unter zabitlərə 90 rubl, 126 feldfebellərə 120 rubl məvacib müəyyən edildi. 1918-ci ilin iyul ayının 11-də milli orduya çağırış haqqında əmr verildi və 1894- 1899-cu illərdə anadan olmuş 24-29 yaşlı kişilər səfərbər edildi. Maliyyə çətinliklərinə baxmayaraq milli zabitlər hazırlamaq məqsədi ilə Gəncədə hərbi məktəb yaradıldı. Görülən tədbirlər nəticəsində az vaxt ərzində 40 minə yaxın əsgəri olan milli ordu yaradıcılığına başlandı. O vaxt orduda 24 min süngü, 6 min piyada, süvari, topçu və sairə qoşun növlərindən ibarət olan və ən müasir silahla silahlanan canlı qüvvə, Xəzər dənizində kiçik bir donanma var idi. Orduda hərbi intizamı möhkəmləndirmək məqsədi ilə hərbi nazirliyin yanında divani hərbi, yəni hərbi məhkəmə fəaliyyət göstərirdi. Cənubda təhlükəsizliyi qorumaq üçün Lənkəranda ehtiyat batalyonu və «yardım alayı» milis alayı yaradıldı. ADR Parlamentini mühafizə etmək məqsədi ilə xüsusi bölmə, respublikanın ərazisində asayişi qorumaq üçün mobil dəstələr təsis edildi. Ordunun tərkibinə iki artilleriya briqadası, bir yüngül artilleriya diviziyası, üç zirehli qatar, beş aeroplan, bir neçə hidroaeroplan, altı ağır və zirehli avtomobil daxil idi…”\nMənbə: https://az.wikipedia.org/wiki/Azərbaycan_Xalq_Cümhuriyyətinin_Milli_Ordusu və s. Xatırladaq ki, 1919-cu ilin sonlarında törədilən qanlı qırğınlar general Andranik Ozanyanın başçılığı ilə 1918-ci ilin yayından Naxçıvanda, Zəngəzurun qərb hissəsində apardığı soyqırımı, etnik təmizləmənin davamı idi. Fransa, Amerika, Böyük Britaniya və çar Rusiyasının silahlandırıb dinc müsəlmanların üzərinə göndərdiyi 8 minlik erməni nizami ordusu bu mənfur cəlladın başçılığı ilə 165 kəndi əhalisi ilə birlikdə yer üzündən silmişd və qərbi Zəngəzurda axıtdığı qanlar hələ soyumamışdı. Zəngəzurda soyqırımın mənzərəsini, miqyasını ardıcıllıqla daha aydın təsəvvürə gətirmək üçün bir az da əvvələ qayıdaq; çarizmin şirnikləndirdiyi ermənilər 1905-1906-cı il qırğınlarında bölgədə yerli bəylərin başçılıq etdiyi silahlı dəstələr tərəfindən ciddi müqavimətlə üzləşdiyindən növbəti xəyanətkar, məkrli fitnə-fəsadlarına daha ehtiyatla, iyrənc bicliklə hazırlaşmışdı; əhalidə olan silahları, tüfənglərin birini, hətta, yanı balalı inək verib almış, satmayanları çar məmuralarına çuğullamış, öldürmüş, terror, oğurluqlar etmiş, müsəlman əhalinin silahsızlaşdırılması və ermənilərin gizli şəkildə silahlandırılması üçün mümkün olan hər şeyi etmişdi. Eyni plan, ssenari Moskvanın yardımı ilə 1988-ci ildə azərbaycanlıların Qərbi Azərbaycandan deportasiyasından başlayaraq I Qarabağ müharibəsinin sonu -1994-cü il 12 mayda Bişkəkdə imzalanan atəşkəsə qədər davam etmişdi və 1905-06, 1918-20, 1988-94-cü illərin hadisələrində mahiyyəti və forması ilə də üstə-üstə düşən xeyli məqamlar; ermənilərin yalançı sülh danışıqları, atəşkəs aldanışları, daim ermənilərin mənafeyinə, məqsədlərinə xidmət edən ATƏT-in Minsk Qrupunun (oxu: 1918-20-ci illərdəki Müttəfiq qoşunlarının Tiflis, Bakı, Qarabağdakı emissarlarının) fəaliyyət(sizliy)i, Milli Ordumuzun içinə yeridilmiş sapı özümüzdən olan baltaların xəyanətləri, satqınlıqlar və s. bir daha sübut edirdi ki, nə biz başımıza gələn, gətirilən faciələrdən ibrət almışıq, nə də məkrli düşmən çirkin niyətlərindən əl çəkib.\nXatırladaq; Zəngəzur qəzasında 1905-ci il yanvarın 1-nə olan məlumata görə, 151140 nəfər yaşamışdır ki, onlardan 84.088 nəfərini müsəlmanlar, 66.181 nəfərini ermənilər, 785 nəfərini ruslar və 76 nəfərini Avropa xalqlarının nümayəndələri təşkil etmişdir. Qəzada mövcud olan 406 kənddən 314-də müsəlmanlar, 92-də ermənilər yaşayırdılar. Erməni müəllifləri A-do və S. Zavaryan 1905-1906-cı illərdə Zəngəzur qəzasında dağıdılan 43 müsəlman, 14 erməni kəndinin siyahısını vermiş, Gəncə quberniyasının 8 qəzasından heç birində qırğınların və dağıntıların Zəngəzurda olduğu qədər böyük miqyasda və uzun sürən olmadığını xüsusilə vurğulamışdır.\nÜmumiyyətlə, 1905-1906-cı illər erməni-müsəlman iğtişaşları nəticəsində İrəvan və Yelizavetpol (Gəncə) quberniyaları ərazisində 300-dən artıq azərbaycanlı yaşayış məntəqəsi viran edilmiş, əhalisi etnik təmizlənməyə və kütləvi qırğınlara məruz qalmışdır.\nAzərbaycan Prezidenti, Ali Baş Komandan İlham Əliyevin siyasi iradəsi, müzəffər Ordumuzun qəhrəmanlığı, Şəhid və Qazilərimizin misilsiz şücaəti, bənzərsiz döyüş və mənəvi ruhu sayəsində qalibiyyətli II Qarabağ müharibəsindən, 10 noyabr 2020-ci ildə ağır məğlubiyyətinin imzalı təsdiqindən sonra da ermənilərin terror, təxribat əməllərini, siyasi oyunbazlığını dayandırmaması bir daha sübut edir ki, iki əsrdən bəri davam edən, başımıza gələn, gətirilən bəlalardan ibrət dərsi almalıyıq, erməni toplumunun əsrlərlə formalaşmış mənəvi-psixoloji aspektlərini analiz edib zəif və güclü cəhətlərini öyrənməliyik, məkrli, hiyləgər, təpədən dırnağa kin, qisas, nifrətlə yüklənmiş, bədnam qonşu ölkə, xalqla və onun Moskva və Qərbdəki hərbi-siyasi havadarları ilə münasibətlərimizin aydın, prinsipial taktika, strategiyasını hazırlamalıyıq. Arxayınçılıq yolverilməzdir, hələ çox şey bitməyib. Saytlarda indilərdə bu başlıqla xəbərlər yayılıb: “Paşinyanın ondan qisas tələb edən millətçilərə mesajı: bu ordu ilə heç nə etmək mümkün deyil. Mənə 4-5 il vaxt verin. Ordunu yenidən qurum...”\nBiz dövlət, xalq olaraq daha da güclənməliyik, qüvvəmizi, birliyimizi, sayıqlığımızı artırmalıyıq, qardaş Türkiyə ilə hərbi-siyasi ittifaqımızı daha möhkəm, çevik, etibarlı, real müstəviyə keçirməliyik. 27 sentyabr 2020-ci ildən xalqımıza hakim olan yüksək döyüş ruhunu, milli mənlik, heysiyyət, qürur hisslərini qoruyub saxlamaqla, daha da yüksəltməklə hədəfə doğru daha qətiyyətlə irəli getməliyik. Hədəf - iqtisadiyyatı, demokratiyası, azad vətəndaş cəmiyyəti, firəvan yaşamı, hərbisi ilə güclü bütöv Azərbaycandır.


azfreespeech Deputat koreyalı jurnalistlərlə görüşüb – azfreespeech\nDeputat koreyalı jurnalistlərlə görüşüb\nJie Sonh Arirang, Joong Shik Kim, Huanq Sunghee, Hong Myungho Cənubi Koreyalı jurnalistlərdən ibarət nümayəndə heyətini Azərbaycanda salamlamaqdan məmnunluğunu ifadə edən millət vəkili Qənirə Paşayeva Azərbaycan ilə Cənubi Koreya arasında əlaqələrin, əməkdaşlığın bütün istiqamətlərdə inkişaf etməsinin sevindirici hal olduğunu deyib. Xüsusilə hər iki dövlərin qanunvericlik orqanları arasında əlaqələrin inkişafına önəm verildiyini, bu əlaqələrin sürətli inkişaf etməsinin müsbət, sevindirici hal olduğunu vurğulayan millət vəkili Qənirə Paşayeva hər iki dövlətin media, mətbuat orqanları arasında əlaqələrin inkişaf etdirilməsinin vacibliyini də qeyd edib. Cənubi Koreya jurnalistləri ilə fikir mübadiləsi zamanı millət vəkili Qənirə Paşayeva onlara Azərbaycanla, Azərbaycan həqiqətləri, Dağlıq Qarabağ münaqişəsi ətraflı məlumatlar verib.\nGörüş zamanı millət vəkili Qənirə Paşayeva Azərbaycanda qadın haqları, qadınların ölkənin ictimai-siyasi, iqtisadi-sosial həyatında iştirak səviyyəsi, onların qanunvericilikdə təmsilçiyi ilə bağlı məlumat verib və bu istiqamətdə də fikir mübadiləsi aparılıb. Millət vəkili Qənirə Paşayeva bu istiqamətlərdə parlamentin gördüyü işlər, qəbul olunan qanunlar, əldə olunan nəticələr və həllini gözləyən problemlərlə bağlı məlumatlar verib. O bildirib ki, qadınların ölkənin ictimai-siyasi, iqtisadi-sosial həyatında iştirak səviyyəsi getdikcə daha da artır və bu rolun daha da artması ölkənin siyasətində prioritetlərdən biridir.\nAzərbaycana ilk dəfə gəldiklərini, burda olmaqdan məmnun olduqlarını bildiriən Cənubi Koreya jurnalistlərindən ibarət nümayəndə heyətinin üzvləri Azərbaycan ilə Cənubi Koreya arasında bütün istiqamətlərdə əməkdaşlığın sürətləndirilməsinin məmnuniyyətverici olduğunu qeyd ediblər. Cənubi Koreyalı jurnalistlər Azərbaycanla bağlı Cənubi Koreya ictimaiyyətinə daha çox məlumatların ötürülməsi, ölkələrimizin, xalqlarımızın bir-birini daha yaxından tanımasında mətbuat və medianın rolunun genişləndirilməsinin önəmini vurğulayıblar.\nGörüş zamanı bir sıra digər məsələlər ətrafında da geniş fikir mübadiləsi aparılıb.


“Ermənistan öz xoşu ilə mina xəritələrini verməsə, məhkəmə yolu ilə verməyə məcbur olacaq” | İnter Press\n“Ermənistan öz xoşu ilə mina xəritələrini verməsə, məhkəmə yolu ilə verməyə məcbur olacaq”\n“Ermənistan doğma torpaqlarına qayıtmaq istəyən məcburi köçkünlərin həyatını təhlükəyə atmaqdan qorxmur”\nBunu açıqlamasında fransalı tədqiqatçı, siyasi elmlər doktoru, Belçikanın Brüssel Azad Universitetinin professoru Sebastian Bussua bildirib.\nS.Bussua Ermənistanın Dağlıq Qarabağdakı minaların xəritəsini verməməklə öz torpaqlarına qayıtmaq istəyən məcburi köçkün insanların həyatını təhlükəyə atdığını bildirib:\n“Bu məsələdə biz açıq-aşkar beynəlxalq hüquqla tənzimlənən bir problemlə üz-üzəyik. Ermənistan 27 il ərzində Qarabağın işğalı zamanı da bu hüquqa əməl etməyib. Ümumiyyətlə, minalarla mübarizə Birləşmiş Millətlər Təşkilatının “gündəlik” mübarizə apardığı məsələlərdən biridir. 2017-ci ildə Birləşmiş Millətlər Təşkilatı Təhlükəsizlik Şurasının üzvləri tərəfindən 2365 saylı qətnamə qəbul edilib və bu zaman üzv dövlətlər minaya qarşı mübarizədə öhdəliklərinə bir daha hörmət etməyə çağırılıblar. Burada müharibədən qalan partlayıcılar, ev şəraitində hazırlanmış partlayıcı qurğuları və ümumiyyətlə, mülki şəxsləri, hüquq-mühafizə orqanlarını və hərbi qulluqçuları riskə atan bütün sursatlar nəzərdə tutulub. Mətndə bildirilir: “Silahlı qarşıdurmaların bütün tərəfləri beynəlxalq humanitar hüquqa zidd olan partlayıcı qurğuların istifadəsinə dərhal və qəti son qoymalıdırlar”. Bu, mülki əhalinin və xüsusilə uşaqların qorunması deməkdir. Bu cihazların məhv edilməsi prioritet bir məsələdir. Ermənistan bunu etməli idi. Lakin indi Azərbaycan ərazini minalardan təmizləməyə hazırdır, ancaq xəritəsiz necə etmək olar?”.\nEkspert bildirib ki, bölgə minalanmış olduğu müddətdə sülh və yenidənqurma işində qəti bir irəliləyiş çətin olacaq:\n“Unutmayaq ki, Dağlıq Qarabağda ermənilər də yaşayırlar. Bu ərazi nə qədər tez minalardan təmizlənərsə, o qədər də tez dinamik regional sülhün yaradılması üçün hər iki tərəfin səyi ilə region təhlükəsizləşdirilər. Ermənistan Cənubi Qafqazda sülh kontekstində böyük vədlər verən inkişafdan faydalana bilməsi üçün Bakı ilə tezliklə barışmalıdır.”\nFransalı ekspert deyib ki, Ermənistan öz xoşu ilə xəritələri verməzsə, məhkəmə yolu ilə verməyə məcbur olacaq:\n“Beynəlxalq hüquqda bu da nəzərdə tutulub ki, minaların təmizlənməsi işinə cəlb edilənlər, habelə BMT-nin sülhməramlı əməliyyatları çərçivəsində bu işlə məşğul olanlar üçün bütün imkanlar yaradılmalıdır. Bura öz növbəsində xəritələrlə təmin edilmə də aiddir. 1998-ci ildə, piyada əleyhinə minaların istifadəsini qadağan edən Ottava Konvensiyası imzalanarkən də Ermənistan kənarda qalmışdı. Azərbaycan da bu konvensiyaya qoşulmamışdı. Lakin Azərbaycana məxsus torpaqları minalayan Ermənistan idi. Azərbaycanın geri aldığı ərazilərdə minaların yerini bildirməsə, Ermənistanın işini Birləşmiş Millətlər Təşkilatına və ya Beynəlxalq Cinayət Məhkəməsinə vermək lazım olacaq. Sülh prosesində irəliləmək üçün Ermənistanın müharibə cinayətləri məsuliyyəti məsələsi də araşdırılmalıdır”.\n15, May - 14:42126\n15, May - 14:3786\n15, May - 12:1758\n15, May - 11:5356\n15, May - 12:3656\n10, May - 13:48361\n10, May - 14:04337\n12, May - 13:08268\n11, May - 12:59237\n10, May - 13:03223\n29, Aprel - 10:054241\n17, Aprel - 14:364147\n29, Aprel - 17:18920\n17, Aprel - 15:54917\n19, Aprel - 13:06819


12 noyabr - Konstitusiya günüdür. Bu ərəfədə hüquqi sahədə bir sıra humanist addımları müşahidə etməkdəyik, konkret olaraq Prezidentin amnistiya təşəbbüsünü xüsusilə qeyd edə bilərik. Amnistiya və konstitusiyamızla bağlı maraqlı fikirləri olan deputat, BAXCP sədri Qüdrət Həsənquliyev “Yeni Müsavat”a geniş müsahibə verib\n- Əlbəttə, plenar iclasda çıxış edə bilməsəm də komitə iclasında fikirlərimi səsləndirmişdim. Qeyd etmişdim ki, tez-tez amnistiya aktlarının qəbul olunmasının əleyhinəyəm, çünki bu, dolayısı ilə cinayətkarlığı stimullaşdıra bilər. Cinayətkarlığı öyrənən kriminologiya elmi sübut edir ki, insanların 25% cinayət təqibindən qorxduğu üçün cinayət törətmir. Həmin kateqoriyadan olan insanlar fikirləşər ki, əşi, cinayət törətsəm və ifşa olunsam, onsuz da 2-3 ildən bir amnistiya olur, amnistiyaya düşüb, cəzadan azad olacağam. Amnistiya aktının və əfv sərəncamlarının tətbiq olunduğu məhkumlar məhkəmələr tərəfindən təyin olunmuş cəzaları sonadək çəkmədən azad olunurlar. Bu, cinayətdən zərər çəkmiş şəxslərin mənafelərinə, hisslərinə toxunur, sosial ədalət pozulur. Cinayət hüququnda humanizm prinsipi var, bu prinsip təkcə cinayət törədənlərə yox, həm də cinayətin qurbanlarına, zərərçəkənlərə münasibətdə nəzərə alınmalıdır. Yəni insan qanunu pozursa, bunun qarşılığında mütləq müəyyən bir məhrumiyyətlərlə üz-üzə qalmalıdır. 1995-ci ildən bu günə qədər 11 amnistiya aktı qəbul olunub. Amma mən bu amnistiyanı alqışladım. Niyə? Ona görə ki, bu, xalqımızın tarixində o qədər əlamətdar tarixi hadisə ilə əlaqədar olaraq verilirdi ki, əgər belə bir amnistiya verilməsəydi, cəmiyyət bunu bir az başa düşməzdi, deyərdi belə bir şanlı qələbə əldə olunub, amma amnistiya aktı qəbul olunmadı. Ona görə də parlamentə belə bir amnistiya aktı göndərib. Cinayət Məcəlləsinin hansısa maddəsi amnistiyaya düşürsə, bu zaman həmin maddə ilə məhkum olunmuş şəxslərin hamısına amnistiya tətbiq olunur və məhkumun ictimai təhlükəlilik dərəcəsi, şəxsiyyəti nəzərə alınmır. Buna görə əksər hallarda ağır və xüsusilə ağır cinayətlərə görə məsuliyyət nəzərdə tutan maddələrə amnistiya tətbiq olunmur. O baxımdan davranışları ilə əfv olunmaq haqqını qazandıqlarını düşünən məhbuslar varsa, onlar əfv üçün Prezidentə fərdi qaydada, ərizə ilə müraciət etsinlər.\n- Biz hər yüz min nəfərə görə, azadlıqdan məhrumetmə növündə cəza çəkən şəxslərin sayına görə Qərbi Avropa ölkələri arasında ön sıralardayıq.Ağır cinayətlərə görə məhkum olunmuş şəxslərin cəzasının çəkilməmiş hissəsini 1/3 qədər azaltmaq olardı. Eyni zamanda, ehtiyatsızlıqdan cinayət törədib 3 ilədək azadlıqdan məhrumetmə növündə cəza çəkən şəxslərə amnistiya şamil olunursa, bunu 5 ilə qaldırmaq olardı.\n- Mən bir çox hallarda, bəzən cəmiyyət onu qəbul etməyə tam hazır olmayanda belə zəruri hesab etdiyim məsələlər barədə fikirlərimi insanlarla bölüşürəm. O vaxt mən bəzi ölkələrin təcrübəsinə əsaslanaraq demişdim ki, uşaqlara qarşı ağır cinayətlər törədən bəzi pedofillər cərrahi yolla sterilizasiya olunmalıdır ki, gələcəkdə eyni cinayəti törətmək imkanlarından məhrum olsunlar.Ölüm cəzası ləğv olunub və onun yenidən bərpası real deyil. Bir qrup insanlar düşünürlər ki, ölüm cəzasına yenidən qayıtmaq olmaz. Başqa bir qrup insanlar isə hesab edirlər ki, bəzi ölkələrdəki kimi, bizdə də ölüm cəzası olmalıdır. Bəzi xüsusilə ağır cinayətlər törətmiş, cəmiyyət üçün son dərəcə təhlükəli şəxsləri dövlət ömürlük azadlıqdan məhrum edir və onların ömrünün sonunadək yaşayış xərclərini çəkir. Amma öldürmür ki, yaratmadığımızı öldürə bilmərik.Öldürsək qatillə eyniləşərik. Bütün dünyada insanların özünümüdafiə hüququ tanınır. Tutaq ki, balaca uşağın onu zorlamaq istəyən həmin murdarı öldürmək imkanı olsaydı, o, cinayət məsuliyyətindən tam azad idi və onun heç bir mənəvi məsuliyyəti də olmayacaqdı.Bir qayda olaraq son zərurət vəziyyətində qatillərin,təcavüzkarların hücumunu dəf edib,onları öldürənlər hətta dövlət tərəfindən qəhrəmanlar kimi təltif olunur. Amma hesab edək ki, şəxs özünü müdafiə edə bilmədi və o cinayətin qurbanına çevrildi...Belə çıxır ki, dövlət balaca uşağa deyir ki, sənə təcavüz edən,səni öldürmək istəyən cinayətkarı cinayət hadisəsi baş verən an öldürə bilərsən, amma dövlət olaraq onu artıq həbs etdiyim üçün öldürə bilmərəm. Burda müəyyən suallar yaranır. Qanunverici orqanın məntiq isə ondadır ki,cinayət törətmiş şəxs həbs olunmaqla zərərsizləşdirilib və artıq cəmiyyətə təhlükə yaratmır. Cinayət qanununa görə təyin edilən cəzanın əsas məqsədi sosial ədaləti bərpa etmək,başqalarını cinayət törətməkdən çəkindirməkdir. Buna isə cinayətə adekvat cəza təyin etməklə nail olmaq olar. Yəni başqasını həyatdan məhrum edirsənsə, onun özünü müdafiə etməyə imkanı olmayıbsa, dövlət zəifin əvəzinə ədaləti həyata keçirir. Amma indi ümumən dünyada belə qəbul olunur ki, həm də məhkəmə səhvlərinin ola bilmə ehtimalına görə məhkəmə hökmləri ilə insanları öldürmək olmaz. Açığı, bu, həm də fəlsəfi məsələdir. Nə qədər ki, dövlət ölüm cəzasından imtina edib, onlar ən azından ömürlük azadlıqdan məhrum edilməlidirlər.\n- Yeri gəlmişkən, konstitusiya günü ərəfəsində söhbət edirik və siz dəfələrlə konstitusiyaya düzəlişləri də təklif etmisiniz. Amnistiyanın tez-tez imzalanmasını düzgün hesab etməyən şəxs olaraq konstitusuyaya düzəlişləri normal hesab edirsinizmi?\n- O cümlədən də ana qanunun. Həmçinin iqtisadi sferada münasibətləri tənzimləyən qanunların, vergi qanunvericiliyinin, gömrük rüsumlarının tez-tez dəyişdirilməsinin əleyhinəyəm. Bunlar xarici investorların ölkəyə gəlməsinin qarşısını alır. Elə öz sahibkarlarımızı da investisiya qoymaqdan çəkindirir. Onlar uzunmüddətli hesablaya bilmir ki, nə qədər investisiya qoyacaq və nə qədər qazanc götürəcəklər. Amma cəmiyyət inkişaf edir və bu inkişafa uyğun olaraq da qanunlar təkmilləşdirilməlidir, bu da çox vacib məsələdir. Bizim qanunlarda çoxlu boşluqlar, ziddiyyətlər var,o cümlədən konstitusiyamızda.\nQanunların, o cümlədən konstitusiyamızın tez-tez dəyişməsinin sözsüz ki, neqativ təsiri var. Amma yeni qanun qəbul olunursa, köhnə qanunlar mütləq təcili surətdə ona uyğunlaşdırılmalıdır, təkmilləşdirilməlidir. Bizdə 1995-ci ildən indiyədək konstitusiyaya üç dəfə dəyişikliklər edilib. Amma yeni konstitusiyanın qəbul olunmasına çox böyük ehtiyac var. Ona görə ki, yeni konstitusiyada bir çox müddəalar birmənalı yazılmalıdır. Tutaq ki, hakimlərin nə vaxt vəzifələrindən kənarlaşdırıla bilməsi ilə bağlı məsələ. Necə ki, hakimiyyətin digər qanadları, tutaq ki, prezidentin vəzifədən kənarlaşdırılmasında iştirak edir, impiçment qaydasında, hakim də dövlət hakimiyyətinin bir qanadını təmsil edirsə, yəni məhkəmə hakimiyyətinin nümayəndəsidirsə, yaxud hakimiyyətin digər qanadının təmsilçisini - qanunverici orqanın nümayəndəsinin vəzifəsindən kənarlaşdırılması qaydaları təqribən eyni olmalıdır, onların müstəqilliyini təmin etmək üçün.Yəni hakimin və deputatın da vəzifədən kənarlaşdırılmasında Prezident və hakimiyyətin digər qanadı iştirak etməlidir. Bundan əlavə, parlamentin hökumət üzərində nəzarət funksiyaları gücləndirilməlidir. Bizdə çox gülməli bir Konstitusiya Qanunu var - Hökumətin hesabatı haqqında. Bu qanunda yazılmayıb ki, parlament hökumətin fəaliyyətini qeyri-qənaətbəxş hesab etsə, bu, hansı hüquqi nəticə doğurar?\n- Yeni konstitusiyada siyasi partiyalarla bağlı ayrıca maddənin, seçki sistemi ilə bağlı ayrıca fəslin olmasına ehtiyac var. Heç bir partiyaya, yaxud siyasi bloka imkan verilməməlidir ki, parlamentdə yerlərin 2/3-dən çoxuna sahib ola bilsin. Parlamentdə fraksiyaların olmasının əsası konstitusiyada təsbit olunmalıdır. Yəni topladığı səsdən asılı olmayaraq, ən azı 3 partiya parlamentdə təmsil olunmalıdır. Ermənistan artıq bu təcrübədən istifadə edir. Beləliklə, elə işlək mexanizmlər nəzərdə tutulmalıdır ki, doğrudan da hakimiyyət bölgüsü real məzmun kəsb eləsin, çoxpartiyalı sistem əsas qanunla ciddi şəkildə qorunsun və konstitusiya ilə ona müəyyən təminatlar verilsin. Yəni o hüquqlar deklorativ xarakter daşımasın. Ona görə də mən bu fikirdəyəm ki, Azərbaycanda mütləq şəkildə yeni konstitusiyanın qəbul olunmasına ehtiyac var. Mən reallıqda bilirəm ki, bir çox partiyalar parlamentli respublika modelinə keçidi dəstəkləyirlər. Ümumiyyətlə, mənim qənaətim bundan ibarətdir ki, bəlkə də Zəfər gününədək, yəni 2020-ci ilin 8 noyabrınadək bizdə prezident üsul-idarəsinə çox böyük ehtiyac var idi, hərçənd mən bunu qəbul etmirdim. Bizim 1991-ci ildə qəbul etdiyimiz Dövlət Müstəqilliyi haqqında Konstitusiya Aktında qeyd olunur ki, biz AXC-nin varisiyik. O halda biz parlamentli respublikaya keçid etməliyik. Amma 1991-ci ildə bizim demokratiya uğrunda vuruşduqlarını deyən insanların çoxu ruhən demokrat deyildilər,ona görə parlamentli respublikaya keçid edilmədi. Biz bilirik ki,o zaman əsas məsələ hakimiyyət uğrunda mübarizə məsələsiydi. Elə indinin özündə də bir çox hallarda demokratiya uğrunda hay-küylü çağırışlar eşidirik. Niyə insanlar bunlara reaksiya vermirlər? Konkret bir nümunə çəkim: Cəmil Həsənli deputat olduğu dövrdə indi etdiyi radikal çıxışların 5 % -i səviyyəsində çıxış edirdi? Yox. Bəzi hallarda hətta nazirlərin şanına, şərəfinə təriflər yağdırırdı, Heydər Əliyevin abidəsini ziyarət edirdi. Övladının xeyir işində də süfrəsinin başında Əli Əhmədov olmaqla YAP-çılar əyləşmişdi. Milli Məclisdə tənqidi çıxışları da olub, amma ümumən götürəndə indiki radikallığın 5%-i faizi var idimi? Sizə deyim ki, heç 3 faizi də yox idi. Camaat görür ki, bu kimi adamların davası hakimiyyət davasıdır. Deputat seçilməyəndən sonra başladı radikal çıxışlar etməyə. O cümlədən indi radikallıq edən başqa deputat olmuş şəxslər, yaxud keçmiş nazirlər, keçmiş səfirlər... Onlar indi haqsızlıqlardan, camaatın acından ölməsindən danışırlar, guya əhalinin vəziyyətinə görə gecə yata bilmirlər, gərginlik keçirirlər, bəs onlar vəzifədə olduqları dövrdə necə yatırdılar? Yoxsa onda vəziyyəti görmürdün, yoxsa hər şey indikindən yaxşı idi? Görürdünsə, niyə etiraz əlaməti olaraq istefa vermirdin, bu gün dediklərini onda demirdin? Yoxsa gəlirsən, gözləyirsən, yeni təyinat almayanda başlayırsan xalqın acı həyatından danışmağa...\n- Yuxarıda qeyd etdiyim kimi, müharibə dövründə başa düşürdük, ölkə əraziləri işğal altındaydı, bu zaman güclü mərkəzləşdirilmiş hakimiyyətə ehtiyac var idi. Ona görə də mən iqtidar nümayəndələrinin arqumentlərini ciddi qəbul edirdim, baxmayaraq ki, mənim mövqeyim fərqli idi, amma onların bunu deməyə əsası var idi. Lakin indi hesab edirəm ki, biz parlamentli respublika modelinə keçsək, daha doğru olar və yeni konstisusiyada - bu, 4-cü respublika olacaq, İlham Əliyev dördüncü respublikanın banisi kimi də Azərbaycan tarixində qala bilər, təkcə torpaqlarımızı işğaldan azad edən Ali Baş Komandan kimi yox. Yəni ölkəni keçirər parlamentli respublikaya, Azərbaycanın gələcəyi oradadır. Əgər istəyiriksə ki, ölkə doğrudan da köklü surətdə demokratiyaya keçid eləsin, yeni vərdişlər yaransın, mütləq parlamentli respublikaya keçmək lazımdır. İlham Əliyevin tam imkanı var ki, bunu eləsin. Mənim istədiyim budur. Əgər iqtidar buna getməsə, heç olmasa yeni konstitusiya ilə parlamentin hökumət üzərində nəzarət funksiyaları artırılar, məhkəmə sisteminin konstitusion qaydada müdafiəsi təşkil olunur. Bununla da hakimiyyət bölgüsü real məzmun alır. Bu halda, əlbəttə, qanunların aliliyinin təmin olunması daha yaxşı səviyyədə həyata keçiriləcək. Nəticədə ölkəyə investisiya axını olacaq, büdcə də artacaq, iş yerlərin sayı əhəmiyyətli dərəcədə çoxalacaq. Bir sözlə, ölkə yeni bir dövrə qədəm qoyacaq. Mən konstitusiya islahatlarını çox zəruri hesab edirəm və düşünürəm ki, qarşıdakı illərdə bütün siyasi partiyalar bu istiqamətdə aktiv fəaliyyət göstərsələr, biz bunu günümüzün əsas mövzusuna çevirə bilərik.


Valyuta məzənnəsi Euro (EUR) Qədər Solomon Islands dollar (SBD) Forex valyuta bazarında yaşamaq\nFOREX valyuta məzənnələri yeniləmə: 04/08/2020 22:00\nEuro - Solomon Islands dollar İndi Forex valyuta bazarında qiymət 04 Avqust 2020\n22:00:51 (59 saniyə forex dərəcəsi yeniləmə)\n1 EUR = 9.72 SBD\n1 SBD = 0.10 EUR\nEuro dan Solomon Islands dollar məzənnəsi Forex mübadiləsidir. Hər 30 saniyədə məzənnə yeniləməsi. Forex birjasından daimi dəyişmə ilə onlayn məzənnə. Dəqiqədə, saatda və ya gündə valyuta məzənnələrinə baxın.\nForex ticarət chart Solomon Islands dollar Avro yaşamaq 04 Avqust 2020\nForex ticarət chart Euro Qədər Solomon Islands dollar yaşamaq, 04 Avqust 2020\nEuro dəki Euro məzənnə cədvəlindən Solomon Islands dollar istifadə edin. Euro dan Solomon Islands dollar nisbətini qrafikdə izləmək rahatdır. Qrafikdəki ani nisbət dəyişikliklərinə baxın. Düzgün vaxt üçün dəqiq məzənnə tapmaq üçün qrafikdəki bir nöqtəni seçin.\nÇevirmək Euro Qədər Solomon Islands dollar Euro Qədər Solomon Islands dollar Valyuta məzənnəsi Euro Qədər Solomon Islands dollar məzənnə tarixi\nOnline ticarət Euro (EUR) üçün Solomon Islands dollar hazırda\nVeb saytımızda dəqiqədə məzənnə. -0.0014 SBD - Euro ndakı dəyişiklik (EUR >) bu dəqiqə Solomon Islands dollar nisbətinə endirin. 10 dəqiqə ərzində Euro Solomon Islands dollar nisbətində bir dəqiqəlik məzənnə. Hər dəqiqə məzənnədəki dəyişiklikləri müqayisə etmək rahatdır.\n9.72 9.72 9.73 9.73 9.72 9.72 9.72 9.72 9.72 9.72\nOnline ticarət Euro (EUR) üçün Solomon Islands dollar son saat ticarət\nValyuta məzənnəsini saatdan saata göstəririk. Bu saatda Euro (EUR) Solomon Islands dollar dinamikası bu gün - 0.0005 SBD. Hər saatda Euro Solomon Islands dollar nisbətləri bu səhifədəki cədvəldə göstərilmişdir. Bu səhifədəki cədvəldə 10 saatlıq məzənnə məlumatlarına baxın.\n9.73 9.72 9.73 9.72 9.73 9.72 9.72 9.72 9.72 9.72\nOnline ticarət Euro (EUR) üçün Solomon Islands dollar Bugünkü trend 04 Avqust 2020\n9.72 9.72 9.73 9.71 9.71 9.72 9.72 9.70 9.70 9.70


Məktuba əlavə edilmiş fayllarla İşləmə - Onlayn tədris portalı\nMəktuba əlavə edilmiş fayllarla İşləmə\nÇox vaxt məktublara müxtəlif fayllar əlavə edilir. Bu fayllar müxtəlif proqramlar vasitəsilə yaradılmış və müxtəlif formatlarda ola bilər.\nOutlook Express proqramı alınmış məktuba fayl əlavə edilməsini məktubun yanında yerləşən sancaq işarəsi vasitəsi ilə göstərir.\nGöndərdiyiniz məktuba fayl əlavə etmək üçün məktubun mətni yerləşdirilən pəncərədə menyunun Yerləşdirmə (Insert) bəndinin Əlavə fayl (File Attachment) əmrini seçin.\nAçılan dialoq pəncərəsində elektron məktuba əlavə edilməli faylı seçin. Məsələn, Presentation faylını. Seçilmiş faylın üzərində mausun düyməsini iki dəfə basın. Seçilmiş faylın adı Əlavə (Attach) sahəsinə yazılır. Fikir verin ki, faylın adı ilə yanaşı, onun ölçüsü də yazılır.\nFaylı daha asan yolla əlavə etmək olar. Alətlər lövhəsindəki "Əlavə" (Attach) düyməsini basın. Sizə artıq tanış olan fayllar pəncərəsi açılır. Bu pəncərədən çıxmaq üçün Təkzib (Cancel) düyməsini basın.\n«« əvvəlki addım: Ünvan kitabından İstifadə\nnövbəti addım: Əlavə edilmiş fayllara baxılma »»


BMT Fələstindəki toqquşmalardan nigarandır\nŞənbə, 13 Yanvar 2018 10:52\nBirləşmiş Millətlər Təşkilatının Orta şərq məntəqəsi üzrə xüsusi koordinatoru Fələstin ərazilərində sionist rejim hərbçiləri ilə fələstinlilər arasında toqquşmaların artmasından nigaran qaldığını bildirib.\nAnadolu xəbər agentliyinin verdiyi məlumata görə Nikolay Mladenov dünən Tvitter səhifəsində yazıb: Fələstinlilər ilə israilli hərbçilər arasında İordan çayının qərb sahili və Qəzzə zolağında toqquşmaların davam etməsi nigaran edicidir və regionda zorakılıq hallarının armasına səbəb olur.\nMlandenov deyib: Fələstinli və israilli başçılar vəziyyətin daha da gərginləşməsinə gətirib çıxaran bəyanatlar və təşəbbüslərdən çəkinməlidirlər.\nBMT rəsmisinin fələstinlilər və sionistləri təmkinli olmağa çağırması elə bir şəraitdədir ki, dünən iki fələstinli gənc Nablos şəhərində və Qəzzə zolağında sionist hərbçilərin gülləsinə tuş gələrək şəhid olub.\nFələstinin bir çox şəhərləri xalq etirazları və sionist hərbçilərlə toqquşmalar səhnəsidir. Bu etirazlar ABŞ prezidenti Donald Trampın ötən ay Qüdsü sionist rejimin paytaxtı tanıması qərarına qarşı həyata keçirilir.\nBu kateqoriyada daha ətraflı: « BMT, Aİ və Britaniya İsrail rejimini Fələstin torpaqlarında binalar inşa etməsini qınadı\tFələstin dövlətinin yaradılması məsələsi BMT-də müzakirəyə çıxarıla bilər »


28 Mayda Kiraye Evler 2019 Yeni Elanları Arenda.az-da!\n28 mayda kiraye evler 2019 axtarırsınızsa ilk olaraq Arenda.az-ın elanlar bazasına nəzər sala bilərsiniz. Burada ən yeni 28 mayda kiraye evler 2019 elanları size gözləyir. 28 may metrostansiyası yaxınlığına olan evlər bir çox avtobus dayanacaqlarına, əsas qovşaqlara və ən əsası, 28 Mall ticarət mərkəzinə də yaxındır.\n28 mayda kiraye evler 2019 axtarmaq indi çox daha asandır.. bunun üçün Arenda.az-a daxil olmaq, axtarış bölməsinə 28 mayda kiraye evler 2019 yazıb, axtar düyməsinə basmaq kifayət edir. əgər sizin müəyyən büdcəniz varsa, axtarış zamanı müəyyən qiymət aralığını da qeyd edə bilərsiniz.\n28 mayda kiraye evler 2019 elanları!\n28 mayda kiraye evler 2019 bir çox cəhəti ilə burada qalanların ürəyincədir. Əvvəla, bir çox ictimai nəqliyyat vasitəsi əsas qovşaqları bu ərazidə yerləşir. İstər 28 may metrostansiyasının birinci və ikinci çıxışları olsun, istər böyük avtobus dayanacaqları. Beləliklə, Arenda.az-la 28 mayda kiraye evler 2019 tapanlar nəqliyyat problem yaşamayacaqlar.\n28 mayda kiraye evler 2019 indi tapmaq üçün əziyyət çəkməyinizə ehtiyac yoxdur. ARenda.az-la heç bir zəhmət çəkmədən, sadəcə bir neçə düyməni klikləməklə axtardığınız 28 mayda kiraye evler 2019 elanlarını asanlıqla tapa, geniş seçim imkanı arasından seçim edə bilərsiniz. Elə indi axtarışlara başlayın.


Gəncənin qazı Şəmkirdəki istixanalara gedir? – ŞİKAYƏT - Azinforum.az İnformasiya Portalı\nAna səhifə / Media / Gəncənin qazı Şəmkirdəki istixanalara gedir? – ŞİKAYƏT\nBu günlərdə Gəncə şəhəri Nəriman Nərimanov prospekti ərazisində yaşayan bir qrup vətəndaş sayta müraciət edib. Onların sözlərinə görə, son bir ayda qaz təchizatında ciddi problemlər müşahidə olunur. “Dəfələrlə Gəncə Qaz İstismarı İdarəsinə və “Azəriqaz”a müraciət etmişik ki, qazın təzyiqi aşağıdır, normal qaz istifadə edə bilmirik… Lakin bir tədbir görülmür. Qaz idarəsindən deyirlər ki, “yuxarılıqdır”. Şəhərin bəzi hissələrinə normal qaz verilir, bəzi hissələrinə yox. Nərimanov prospektində ümumiyyətlə qazın varlığı ilə yoxluğu bilinmir”, – deyə vətəndaşlar bildirib.\nSakinlərin sözlər inə görə, Gəncəyə verilən qazın Şəmkirdəki istixanalara yönəldilməsi ilə bağlı bəzi məlumatlar var: “Şəhərin qazının Şəmkirdəki istixanalara verilməsi ilə bağlı eşitmişik. Sizdən xahiş edirik, bu məsələni araşdırın və problemimizi ictimailəşdirin”. Sayt məsələyə aydınlıq gətirmək üçün, “Azəriqaz” İstehsalat Birliyinin mətbuat xidmətinin rəhbəri İbrahim Kərbəlayevlə əlaqə saxladı. “Bu məlumat doğru deyil. Gəncəyə qaz tələbat üzrə verilir və tələbat artdıqca da, qaz təchizatı artırılır. Sakinlər “qaynar xətt” ilə əlaqə saxlasınlar, qəza xidməti gedib araşdırsın, problemin nədə olduğu müəyyən edilsin”, – deyə İ.Kərbəlayev təklif etdi.\n“Onlar müraciət ediblər, lakin bir nəticə yoxdur. Qazın təzyiqi çox aşağıdır”, – deyə qeyd etdik. “Yaxşı, mən özüm işə qayıdanda bu məsələ ilə maraqlanaram”, – deyə İ.Kərbəlayev əməkdaşımıza söz verdi. Gəncə Qaz İstismar İdarəsinin mühəndisi Asif Əliyev isə bildirdi ki, Nərimanov Prospektində həqiqətən də bəzi problemlər mövcuddur.\n“Qəza xidmətindən əməkdaşlar gedib, hazırda orda işləyirlər. Əlavə iki xəttin də çəkilməsinə başlamışıq. Tezliklə, şəhərin qaz təchizatındakı problemlər aradan qalxacaq”, – deyə A.Əliyev bildirdi. Gəncə Şəhər İcra hakimiyyəti ilə əlaqə saxlamağa dəfələrlə cəhd etsək də,zənglərimizə cavab verən olmadı. (Qafqaznews.az)\nÖncəki Azərbaycanda “ağıllı ev”lər yaradılacaq\nNövbəti Moskva bazarlarında müharibə: azərbaycanlıların kütləvi həbsi